open-index/open-wikipedia-markdown huggingface dataset:
Marcel Agboton

**Marcel Agboton**, ée nyikɔ tɔn tawun nyí Marcel Honorat Léon Agboton, bɔ é ji i ɖò azǎn 16 gɔ ɔ alǔnsùn xwè 1941 tɔn mɛ ɖo "Avrankou" bɔ é kú ɖò azǎn 14 gɔ ɔ zǒsùn xwè 2023 tɔn mɛ Xɔgbonu ɔ, nyi gbɛtɔ nukunɖéji sìnsɛ̀n katolika, benɛɛtovi, bo lɛ nyi Yɛhwenɔgán nú Igleja Kánɖó Kanɖi tɔn sin xwè 1994 wayi xwè 2000, nú Igleja Kanɖo Xɔgbonu tɔn sin xwè 2000 wayi xwè 2005, ɖò vivɔnu ɔ é wa nyi Yɛhwenɔgán ée kp'acɛ ɖo Igleja Kanɖo gègé nú e ɖo Igleja Kanɖo Kutɔnu tɔn mɛ sin xwè 2005 wayi xwè 2010.

## Gbɛ tɔn
Xwè ayizɛn wɛ Marcel Agboton  ɖó cóbó bɛ́ wemaxɔmɛ dokɔ tɔn è axɔsú kp'acɛ ná bɔ̀ e ylɔ̌ ɖɔ « Urbaine Centre » e bó lɛ yì wemaxɔmɛ ɖò azɔ̌nmɛxwé Saint-Joseph  tɔ̀n ɖò xɔgbonu. Ɖò xwè 1953 ɔ, e bɛ wemaxɔmɛ lìnsìmɛ tɔn ɖò Père Aupiais ɖò kutɔnù, fínɛ wɛ e gbɛ̀kàn dó nǔkplɔ́n kplɔ́n lìnsìnmɛ tɔ̀n nù káká yìjɛ xwè 1960 e mɛ é byɔ yɛhwenɔgletà ɖaxó glexwé tɔ̀n, Saint-Gall ɖe e. Finɛ wɛ é kplɔ́n wema ɖò akpáxwé philosophie tɔ̀n kpó théologie tɔ̀n kpo ɖe. Yɛ̀hwenɔgán Noël Boucheix  wá sɔ́ ɛ yɛ̀hwènɔ ɖò azǎn 6 gɔ alùnsun ɔ tɔ̀n ɖò xwè 1966 .

Ɖò xwè 1967 mɛ ɔ, e yì yovo flanse tòmɛ, finɛ wɛ  e ɖó kúnnu ɖe wema licence tɔ̀n   

ɖò akpaxwcn théolo e gikpó scien c eetɔ̀n kpó   lbo oska lɛ jɛ nǔ sɔ́jì ná ɖó kúnnuɖe wema ɖo axDoctorat tɔn ɖaaápàe xwThéologie tɔ̀n é e kplɔ́n nǔ ɖè wɛ é  eie.

## Yɛhwenɔgan'zɔ tɔn

## Nuwlǎnwlǎn é ca kan xa élɔ é
* Christophe Adimou
* Vincent Mensah

Akpaxwé:Sinsɛngan lɛ
Akpaxwé:Yɛhwenɔgán Iglejá Katolika tɔn lɛ
Mariam Chabi Talata

**Mariam Chabi Talata**,  Zime Yerima sin asi ɔ nyɔnu nukunɖeji toxoɖɔtɔ mɛsi nukplɔnmɛtɔ *Philosophie* tɔn lisinmɛ tɔn Benɛɛto tɔn ɖokpo wɛ, b'ɛ jǐ azan 7ɔ liyasun 1963 ɖo Bɛwunbɛrɛkɛ ɖo Benɛɛto mɛ. E wɛ nyi ganbɔdo togan wu Benɛɛto tɔn sin azan 23 nuxwasun 2021. 
E konyi ganbɔdo ganwu ɖo ɖɛmɛnugbasá Benɛɛto tɔn, bo ka ɖo toxoɖɔgbɛ ''Union Progressiste'' mɛ. 

## Azɔmɛ yiyi tɔn kpodo nunywɛyi do nunywɛnji kpan
E e ɖo *bac* ɖo lexwele 1985 ɖo azɔmɛxwe lisinmɛ tɔn Akpakpa Centre gudo ɔ, ee yi kplɔnyiji alavɔ Benɛ tɔn ɖo *FLASH* fi e e yi nunywɛ do nunywɛ ji ɖè ɖo *Philosophie* linu. E ɖo kunnuɖewema *licence* e ɔ, e din nu nunywɛ yi do nunywɛ ji na do huzu mɛsi nukplɔnmɛtɔ lisinmɛ tɔn bo yi Xɔgbonu. E ɖo kunnuɖewema *CAPES* ɖo *philosophie* mɛ. Ɖo lexwele 2016 ɔ,  e din nu mɛgbejekpɔn e na ɖenyi mɛ e na kplɔn nu mɛ bo jango do mɛ ɖo nukplɔnmɛ kpaxwe e bo huzu *inspectrice*. 

Mariam Chabi Talata Zime Yerima ɔ wazɔ ɖo azɔmɛxwe lisinmɛ tɔn gege ɖo totaligbe Benɛ to ɔ tɔn, ɖe wɛ nyi Hubert Maga, Yɛhwenɔ gleta *Notre Dame de Fatima*. E lɛ kplɔnumɛ ɖo azɔmɛxwe kplɔnyiji alavɔ tɔn *Ecole normale superieure* Xɔgbonu tɔn. 
Mariam Chabi Talata ɔ lɛ wa tozɔ gege. Ɖo lexwele 2003 ɔ e nyi *Censeur* ɖo azɔmɛxwe lisinmɛ tɔn Hubert Maga. Sin xwe 2013 wayi 2016 ɔ e wa *inspectrice* sin azɔ  ɖo Tokpɔn Bɔgu kpodo Alibori tɔn kpan mɛ. E nɛ ɔ gudo ɔ e wa yi xwe aza do gɔnu e nɔ kpenukun wema kplɔnkplɔn ɖo lisinmɛ nu ɖo Ganhɔnyitɔ wema kplɔnkplɔn tɔn nɛ gbasa.

## Toxo ɖuɖɔ
Marim Chabi Talata byɔ toxo ɖuɖɔ mɛ ɖo 2001 ɖo Saka Lafia gbɛta e nɔ yɔlɔ ɖɔ *UDS* ɔ mɛ. E ɖenyi sɛwamaɖɔtɔ Paraku toxo ɔ tɔn. E wa azɔ nɛ nu xwe 7 we (2008-2015), bo lɛ nukɔntɔ nu gbɛ nyɔnu sɛwamaɖɔ acɛkpiakpa sɛ afɔwadokɔ lɛ tɔn ěe ɖo Tokpɔn Bɔgu, Alibori kpodo Sokanmɛ lɛ e tɔn. Ɖo 2016 ɔ e wa azɔ xa kplekple gbɛta toxo ɖuɖɔ tɔn e yi gbe nu Patrice Talon sisɔ e. E nɛ ɔ gudo ɔ e nɛ nyi mɛkunɖeji ěe do toxo ɖɔgbɛ *Union progressiste* wa nu sɔmisɔ ɖɛmɛnu lɛ tɔn ɖo 2019, bo nyi mɛbɔdomɛwu Saka Lafia tɔn e nyi Ganhɔnyitɔ hwenɛnu e. Ee sɔmisɔ ɔ fo ɔ e nyi ɖɛmɛnu ɖɛmɛnugun 8ɔ tɔn. Sin hwěnu e ɖo toxo ɖɔ wɛ ɖo Benɛ to mǐtɔn mɛ ɔ Marima Cabi Talata wɛ nyi Nyɔnu nukɔntɔn e ɖe nyi ganbɔdoganwu ɖɛmɛnugun ɔ tɔn. Ɖo 2019 ɔ e wɛ nyi Nyɔnu nukɔn tɔn e ɖenyi ɖo *Union Progressiste* mɛ ɖo akpɛkpikpa sɛ afɔ wa dokɔ 8ɔ kpaxwe. Ɖo 2021 e wa nyi mɛ e xo kpoɖo nu Togan Patrice Talon ɖo togan susɔ nuwiwa ɔ mɛ bo huzu Togan bɔ do togan wu Benɛɛto ɔ tɔn ɖo sɔmisɔmi azan 11ɔ lidosun 2021 tɔn.

## Dodo tɔn


Akpaxwé:Gán Benɛɛto tɔn lɛ
Akpaxwé:Tovi nukun ɖ'éji Benɛɛto tɔn lɛ
Akpaxwé:Jì ɖò xwè 1963 tɔn mɛ
Ma tɛnjan

**Ma tɛnjan** ɔ Benɛɛto sin nusunnu wɛ, b'ɛ nɔ ɖu zozo tɔn alo fifa tɔn kpo Telibɔ kpo alo kpo wɔ kpo gi kpo. 

Ma tɛnjan ɔ nusunnu Benɛ tɔn wɛ bo nyi ma xo kple kpodo lan tɛnmɛ tɛnmɛ, hwevi hihi, kpanma, amɔ, asɔn, agasa kpodo gusi kpan. E nɛ wu wɛ nyikɔ tɔn nyi ma tɛnjan. Ɖo e kpɔn do nukun wu ɔ e nɔ mɔ ɖɔ tɛnmɛ kun sɔ kpo ɖe mɛ o, bɔ ma lɛ kpodo ajɔxanu e ɖe mɛ lɛ kpo, ɖe nɔ yi do ɖewu. Ɖo ma nɛ ɔ mɛ ɔ e hɛn ɔ e na mɔ lan (gbɔ lan, koklo lan, azwi lan, nyibu lan, xɔ lan kpodo gbemɛ lan tɛnmɛ tɛnmɛ lɛ kpan), Kpanma (nyibu nyu), asɔn, amɔ, degɔn, hwevi hihi, hwevi susɔ bɔ e nɔ sɔ Gusi do yi kɔ na, bo nɔ sɔ gbɔtakin (gbatakin), ayoma, ayo, hɛ, lɛnlɛnkun kpodo nuhwɛnkun tɛnmɛ tɛnmɛ kpan dó dò vivi lanmɛ n'ǐ.

## Hwenuxo ma tɛnjan tɔn
Tan ɔ mɛ ɔ, Nyɔnu e jlo na klɔ nukun nu asu tɔn alo asu xɔntɔn tɔn, alo xɔnɔ tɔn bo na dó dò vivi lanmɛ nǐ, nu e na tɔnjɛji ɖɔ asi e mitɔn yi wan nu e mi e wɛ ɖa ma nɛ ɔ bɔ ta tɔn mɛ kpe ganji. Nyɔnu ɖelɛ nɔ ɖǎ bo na dò fa xo mɛ nu asu yetɔn lɛ alo bo na dó byɔ sɔkɛ ɖo asu yetɔn. Nyɔnu ɖevo lɛ nɔ ɖǎ bo nɔ do nuɖiɖa nunywɛ e ɖo yesi xɛlɛ na do dɔn sunnu ɔ ni na yi wan nu yě. Ehɔn mɛ ɔ e sɔ nyi nyɔnu (asi e ɖo sunnu ɖe si alo nyɔnu e ɖo asu ba na dawɛ) lɛ sin walɔ kɛdɛ, din ɛ ɔ mɛbi kpǎa wɛ nɔ ɖu hwebinu ɖo taji ɔ agɔ tɛnmɛ tɛnmɛ lɛ hwenu (Alɔwliwli, Yɛhwesin lilɛ, cyɔ ɖiɖi...).  
Ɖiɖa walɔ tɛnmɛ tɛnmɛ wɛ tǐin.

## Ɖadonu tɔn lɛ

* Hwevi hihi
* Timati
* Takin
* Afintin
* Amivɔvɔ
* Fɔnma
* Jɛ
* Masa vɔvɔ
* Sin
* Kpanma
* Amɔ
* Lan sisɔ
* Gbemɛ'lan

## Lé é nɔ ɖa gbɔn é

# Kɔn ma ɔ do sin mɛ, ɖe kpaso lɛ sin mɛ lobo klɔ ee kpo e,finyɔn bo gbidi.
# Glin timati ɔ ɖo seji. Ɛe xu sin hwevi ɔ mɛ bo klɔ ɛ.
# Kɔn timati, masa, takin, afintin, ami ɔ kpodo jɛ kpo do ma ɔ ji lobo nya ɖe do ɖe u .bɛ hwevi ɔ de ji.
# Enɔɖui kpodo lio kpo. E nɔ sɔ wɔ lɔ do ɖu na.

Akpaxwé:Nuɖuɖu_Benɛɛ_tɔn_lɛ
Lɛnlɛnkun

thumb|right

**Lɛnlɛnkun** ɔ ɖadonu ɖe wɛ bo tǐin do sinmɛ amamu, wewe kpodo wiwi kpan, bo wukun sin Inde to mɛ, Bresil tomɛ Indonésie. Lɛnlɛnkun ɔ nuhwɛnkun ɖe wɛ bo nɔ sɛn ɖo lɛnlɛnkun'tin ji. 
Nuhwɛnkun ɖevo tǐin bo ɖi lɛnlɛnkun ɔ lo ɔ ye ka nyi lɛnlɛnkun a. E nɔ lǐi kpodo ayo kpan ayoma kpan do huzu wan nu hwevi mǔ alo laan e na ɖawɛ  e ɖee. E nɔ lɛ sado hwevi alo laan bo nɔ hǐ. E nɔ na wan ɖagbe nusunnu kpodo nuɖuɖũ tɛnmɛ tɛnmɛ kpan.

Akpaxwé:Nuɖuɖu_Benɛɛ_tɔn_lɛ
Akpaxwé:Ɖadonu lɛ
Marie-Cécile Zinsou

**Marie-Cécile Zinsou**,  nudobatɔ̌ yovo Flansé to ɔ tɔn kpodo Benɛɛto ɔ tɔn kpan wɛ. 

## Gbɛ tɔn kpɛɖe
Marie-Cécile Zinsou ɔ e ji ɖo 1982, Nudowatɔ̌ yovo Flansé toɔ tɔn kpodo Bénɛ toɔ tɔn kpan wɛ n'ǐ ɖo acɔ ɖo nu atǐn, kɔ̌ kpodo yɛ ɖe dó dò wu kpan linu, bo ka nyǐ mɛ e do *Fondation Zinsou* wa e. Tɔ tɔn nɔ nyǐ Lionel Zinsou bo nyi Flansetovi-Bénɛɛvi bo bankizɔwatɔ bɔ nɔ tɔn ka nyi Vosgienne vi bo nyi Mɛsi Flansegbe kplɔnmɛtɔ. E jǐ ɖo Paris. Esu ɖo Yovo Flanse tomɛ bo blo xwe we ɖo Angleterre. Marie-Cecile Zinsou ɔ ɖi tɔ tɔn ɖɔhun ɔ e nyǐ Flansevi-Bénɛɛvi. Tɔ tɔn wazɔ nu Antoine Riboud enyǐ nukunɖeji ɖokpo Yovo Flanse tomɛ. E lɛkɔwa Bénɛ xwe mɔkpan gudo bo wa nyi Ganhɔnyitɔ́ nukɔn tɔn nu Togan Thomas Boni Yayi bɛ̀ sin Ayidosun xwe 2015 tɔn wa yi Lidósun xwe 2016 tɔn. Lionel Zinsou wa yi sɔmí-sɔmí togan lɛ tɔn e blo ɖo 2016 e.  E jayi ɖo akpaxwe wegɔɔ sɔmí-sɔmí ɔ tɔn. 
Marie-Cécile Zinsou ɔ vivu Togan xoxo Bénɛ tɔn Emile Derlin-Zinsou.

## Azɔ é wa lɛ é
E yi azɔ mɛ ɖo azɔmɛxwe *alszcienne* bo gbɛkan do nunywɛ̌ yi do nunywɛ̌ ji ɖo hwenuxo acɔ ɖo nu atǐn linu. 
Ɖo lexwele 2003 tɔn ɔ E wazɔ ɖo *SOS Villages d'enfants*, gbɛta axɔsu mɔdo na ma ɖo nuɖemɛ Autriche to mɛtɔn. Ɖo lexwele 2005 tɔn ɔ E hun azɔxwe CSEB, azɔxwe ɖe wɛ bo nɔ d'alɔ Nudowatɔ̌ Bénɛ tɔn lɛ, ɖo taji ɔ xojlajla linu kpodo wufifɛ kpan linu. Hwenuxo acɔ ɖo nu atǐn, yɛ ɖe do dowu, kɔ sɔ do b'acɔ na linu nunywɛtɔ wɛ n'ǐ. E do watomɛ bo wa nyɔnywǔ xwe *Fondation Zinsou* wa ɖo Kutɔnu toxo ɔ mɛ. Tɔ tɔn jɔfun demɛ yi 60%. Azɔxwe nɛ ɔ mɛ ɔ e nɔ mɔ acɔ ɖo nu atǐn, yɛɖe do wema mɛ, ɖo dowu, nu lɛ kpodo nubaɖowemamɛ linu bo ka nɔ lɛkplɔnnu mɛ. Ɖo lexwele 2013 ɔ, *Fondation Zinsou* ɔ hun hɔnmɛ  acɔ ɖo nu atǐn, yɛɖe do wema mɛ, ɖo dowu tɔn do Glexwe. E ɖe wema gege tɔn, bo na nunywɛ Mɛsi nukplɔmɛtɔ gege bo nɔ lɛ w'azɔ xa azɔmɛxwe dokɔtɔn na yi 300 mɔ̌...

## Dodo tɔn


Akpaxwé:Tovi nukun ɖ'éji Benɛɛto tɔn lɛ
Akpaxwé:Jì ɖò xwè 1982 tɔn mɛ
Marima d'Almeida Massougbodji

**Marima d'Almeida Massougbodji** ɔ, nyɔ̌nu toxoɖɔtɔ Benɛ tɔn wɛ.

## Tɛn é mɛ e nɔ lɛ e
É nyi ganhɔnyitɔ lanmɛ na nɔ ganji tɔn, alɔcyɔn tovi lɛ ji kpodo nunɔmɛ nyɔnu lɛ tɔn wu kpe nukun do kpan tɔn bo lɛ nyí ganhɔnyitɔ lanmɛ na nɔ ganji tɔn ɖo 1996 togan Mathieu Kérékou hwenu .

## Gbɛ̀ tɔn
Marima d'Almeida Massougbodji ɔ, è ji i ɖo azǎn tɛnnɛgɔ ɔ (9)  kɔ́nyasùn xwè 1946 tɔn ɖò Lomɛ. Ɖo 1996 ɔ, é nyi nyɔ̌nu ɖokpo gee é nɔ togan Mathieu Kéréku sin acɛkpikpa mɛ e. Lanmɛ na nɔ ganji zɔ watɔ wɛ, ɖo taji ɔ gbɛtɔ sin hun wu wɛ é nɔ kpe nukun do. É nyi mɛsi kplɔnyiji-alavɔ tɔn bo ka nyi nyɔnu nukɔn nukɔn tɔn é nyi gbɛtɔ'hun wu kpe nukun do tɔ e ɖo mɛwi gbeji e nɔ do Flanségbe ɖò hweyixɔwaji e.

Akpaxwé:Jì ɖò xwè 1946 tɔn mɛ

Akpaxwé:Toxoɖɔtɔ Benɛɛ tɔn
Akpaxwé:Ganhɔnyitɔ Benɛɛ tɔn lɛ
Martin Dohou Azonhiho

**Martin Dohou Azonhiho **ɔ, kponɔ̀ wɛ bó lɛ́ nyí tòxóɖɔ́tɔ́ ɖò Benɛɛ. Zakpota nù wɛ nî. 

## Tan tɔn Klewun
E nyí gǎnhɔnyìtɔ́ bó kpé nùkún wɛ̀n xó wú lobo kà lɛ nyí mɛ e nɔ ɖe we alɔkpá ɖe alɔkpà ɖe ɖò lìnlìn e na dó hɛ̀n tò ná e lixò, ɖò tògán Mathieu Kérékou hwènu, sín xwe 1974 yí jɛ xwè 1982. 

E nɔ̀ ɖɔ dó Martin D. Azonyiho wú ɖɔ̀ e ɖó alɔ̀ ɖò kú vawùn hǎgbɛ́ tɔ̀n,  ahwàn Michel Aikpé tɔ̀n mɛ. E wà fɔ̀ azɔ̌kɔ́nyì ayǐ ɖò 1982, bó wà nyì gǎn ɖò aliɖe aliɖe nu ɖo Benɛɛto ɔ mɛ.

## Tòxóɖiɖɔ'zɔ tɔn
Ɖò xwe 1987 yíjɛ̀ 1988 ɔ,  è sɔ́ ɛ gǎnhɔnyìtɔ́ e nɔ̀ kpé nùkún glè kpó hwèhùhù kpó wu é. 

Ɖò zǒsùn 1997 ɔ, Martin D. Azonyiho dó tòxóɖɔ̀gbɛ̀tà tɔ̀n wá, bó sùnnyî ɖɔ̀ l'Union pour la Patrie et le Travail (UPT): Bǔnɔ dó w'azɔ̌ ɖó tò ɔ tàmɛ. 

Ɖò xwe 2005 ɔ, tògán Thomas Boni Yayi nɛ̀ acɛ̀ bɛ́ húzú ahwàngán kànnɔ̀. Xwè ɖokpó gùdò ɔ, e ɖù gǎnhɔnyìtɔ́ e nɔ̀ ɖɔ̀nǔ dó ayì ná j'ayǐ xó wu e ɖo Benɛɛtò ɔ́ mɛ, nú hwènù yɔ̀ywɛ̀ ɖe. 

Dò 2009 ɔ, e sɔ́ ɛ zòhúnglíntɛ̀n kútɔ́nù (Port Autonome de Cotonou) tɔ̀n ɔ́ jí kpɔ́ntɔ́.

Akpaxwé:Toxoɖɔtɔ Benɛɛ tɔn
Mansa Abubakari II

**Mansa Abubakari II** ɔ, axɔsu mɛwigbeji Aflika tɔn wɛ b'ɛ ɖu axɔsu sǐn xwè 1310 yi jɛ xwè 1312 tɔn mɛ.

## Hwenuxo tɔn
Mansa Abubakari II ɔ, Mali sin axɔsuɖuto ɖaxo mɛ nu wɛ nî bo ɖu axɔsu ɖo xwe kanwe ko kanwe ko donu wɛnɛ gblolo mɛ dɔn (14è siècle).  E ko hu xwe afɔɖe mɔ b'ɛnɔ tɔjiyitɔ Mali tɔn lɛ nu bo kpla ye jlɔ Amelika ɖo taji ɔ Brésil to din tɔn ɔ mɛ jɛ nukɔn nu Christophe Colomb. E hɛn ɔ e na ɖɔ é nɔ axɔɖuto ɖaxo ayikungban tɔn ɔ nu, ɖo axɔsuɖuto nɛ ɔ vlɔn kan gbɔn hwéyixɔ waji mɛwi gbeji ɔ bi tɔn.

## E tɛ wɛ dɔn ɛ yi Amelika gbeji
Abubakari jlo na kpɔn ɖɔ Atlantique sin xu ɔ ka ɖo ayixuxu ɖevo ɖó akpa ɖevo xwe lée tɔsisa ɖaxo Niger ɖo gbɔn e a ji. E yi tomɛ gege gbɔn Niger tɔsisa ɔ ji. Bo lɛ gbɔn mɛwi gbe ɔ ji azɔn mɔkpan. Mɛ e gudo e jɛ e kpodo tɔ tɔn nɔvi Sunjata Kéyita kpan wɛ do axɔsuɖuto ɖaxo Mali tɔn ɔ wa bo gblo ada na gbɔn gbe xololo Sahara mɛ kpodo zungbo ɖaxo e gbɔn to nu xuligbo hweyixɔ waji mɛwigbeji ɔ bi tɔn e kpan.

Akpaxwé:Axɔsu lɛ
Mata

**Mata** ɔ tokpɔnlavi ɖokpo wɛ é nyi ɖo tokpɔnlavi tɛnwe tokpɔnla Bukunbé tɔn mɛ bo ɖo tokpɔn Atakola tɔn mɛ ɖo Benɛɛto mɛ. Tokpɔnlavi é nɛ ɔ ɖo taligbe hweyixɔwaji nu Benɛɛto ɔ bo sɛkpɔ dogbo Togo tɔn.

## Gletoxo tɔn lɛɛ
Tokpɔnlavi Mata tɔn ɔ ɖo gletoxo afɔtɔn. Yě ɖie:
* Dikɔn Hɛn
* Dikuténi
* Dimatadoni
* Dimatima
* Dipokɔ
* Dipokɔ-Caaba
* Kuhɛngu
* Kukwakumagu
* Kukwangu
* Kumadogu
* Kunacatiégu
* Kutangu- Mata
* Kucantié
* Takotiéta
* Tacadiéta

## Tovi nabi ě ɖo é
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnlavi  Mata tɔn ɔ ɖo tovi 13633.

Akpaxwé:Tokpɔnlavi_Benɛ_tɔn_lɛ
Materi

**Materi** ɔ, toxo ɖokpo wɛ é nyi bo ɖò taligbe hweyixɔwaji nu Benɛɛto ɔ. É lɛ nyi tokpɔnla ɖokpo nú ɖo tokpɔn Atakola tɔn mɛ.

## Dogbo tokpɔnla ɔ  tɔn
Ɖo taligbe ɔ, Materi ɖo dogbo xa Bukina tò ɔ bo ɖo xa Togo tò ɔ ɖo hweyixɔwaji é lɛ ɖo xa tokpɔnla Kɔbli tɔn ɔ ɖo afɔligbe bo ɖo xa tokpɔnla Tangiéta tɔn ɔ ɖo  afɔligbe hwetɔnwaji kpodo kanlin sin zungbo Panjari tɔn ɔ kpo hwetɔnwaji.

## Tokpɔnlavi tɔn lɛɛ
Materi ɔ ɖo  tokplɔnlavi ayizɛn . Yěe ɖie:
* Materi (tokpɔnlavi)
* Dasari
* Gwanɖé
* Nɔdi
* Tantéga
* Cyanhun-Kɔsi

## Tovi tokpɔnla ɔ tɔn lɛɛ
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnla Materi tɔn ɔ ɖo tovi 113958.

Akpaxwé:Tokpɔnla_Benɛ_tɔn_lɛ
Mathieu Gbèblodo Adjovi

**Mathieu Gbèblodo Adjovi** nyí ɖɛ̌mɛnu ɖo ɖɛ̌mɛnugun tantɔngɔɔ ɖɛmɛnugbasá Benɛɛto tɔn mɛ.
## Toxoɖɔgbɛ tɔn
Toxoɖɔgbɛ Union Progressiste (UP) tɔn sin asya glɔ wɛ é sɔ'ɛ ɖɛ̌mɛnu ɖè.
 Akpaxwé:Ɖɛmɛnu_Benɛɛto_tɔn_lɛ
Maurice Kouandété

**Maurice Kouandete** ɔ, e jii ɖo Natitingu ɖo azǎn 22ɔ zosun 1932 bɔ e ku ɖo fi ɖokpoɔ ɖo azan 7ɔ lidosun 2003 tɔn mɛ.

## Gbɛzínzán tɔn
Lɔkpa'zɔwatɔ wɛ n'î bo ka lɛ nyi toxoɖɔtɔ-tozɔwatɔ ɖo Benɛɛto mɛ. Ahwangán Kouandete nyi mɛbunɔ ɖokpo ɖo ahwanzɔwatɔ e kpla mɛɖaxó ahwangán kannɔ Alphonse Alley wa toganzinkpoji ɖo Danxomɛ gbɔn tu ze do ɖu togan gblamɛ e.

È sɔ Maurice Kouandete sɔ do mɔ togan Danxomɛ tɔn ɖo azan 20ɔ kpodo 21ɔ woosun xwe 1967 tɔn bo lɛ sɔ ɛ do mɔ togan to ɔ tɔn bɛ sin azan 10ɔ yijɛ azan 13ɔ woosun xwe 1969 tɔn.

Akpaxwé:Togán_Benɛɛto_tɔn
Akpaxwé:Jì ɖò xwè 1932 tɔn mɛ
Akpaxwé:Kú ɖò xwè 2003 tɔn mɛ
Akpaxwé:Toxoɖɔtɔ_Benɛɛ_tɔn
Mawusi

**Mawusi** ɔ, nyi ví nyikɔ ɖo Benɛɛto mɛ. Fɔngbè mɛ wɛ nyikɔ nɛ ɔ ɖé.

## Tinmɛ tɔn
Nu bi ɔ, **'Mawu sín**' alɔmɛ wɛ e ɖè.

Akpaxwé:Ví nyikɔ ɖo Benɛɛto mɛ
Micheline Gbèha

**Micheline Gbèha** ɔ, nyɔ̌nu nukɔntɔn é nyi nunywɛ̀tɔ ɖaxo ɖò *Mathématiques* mɛ, bo nyí kplɔnyiji-alavɔ'zɔwatɔ.

## Azɔ̀wiwa tɔn
Micheline Gbèha ɔ, gǎn e xwè azà dó kplɔnyiji-alavɔ Lokosa tɔn nu é wɛ̀. É yí kúnnuɖewema *Doctorat* tɔn ɖò 1997 ɖo Russie tòmɛ.

## Kplekplemɛ gbɛ zinzan tɔ̀n
Kpodo nyɔ̌nu na yi gbàn mɔ̌ kpan ɔ,  Micheline Gbèha do kplekplegbɛta nyɔ̌nu afrika tɔn e nɔ bló nulinlɛnzɔ ee e ylɔ ɖɔ̀ *mathématiques* lɛ e tɔn wá ɖò Cap-Town ɖo Afrique du Sud. É dogǎn bo do agbahwlɛ́nhwlɛ́n wá ɖo Mathématiques mɛ bɔ e nɔ ylɔ ɖɔ 'Miss mathématiques et sciences physiques *bo nɔ dó ajɔ̀ nyɔ̌nuvi lɛ na dó sixu dogǎn lanmɛ nu ye, nu ye na yiwǎn nú nǔ e kunkplá nulinlɛnzɔ* mathématiques kpodo *sciences physiques* kpo e.

Akpaxwé:Nyɔnu nukɔndéji Benɛɛto tɔn lɛ
Moudjib Djinadou

**Moudjib Djinadou** ɔ, wemawlantɔ wɛ bo ka nɔ lɛ w'azɔ gbɔn gbɛ ɔ bi mɛ. Xɔgbonu wɛ é ji i ɖé.

## Gbɛ tɔn
Moudjib Djinadou ɔ, e ji i ɖò azan afɔtɔn nukun ɖokpo (16) gɔ ɔ alunsun xwe 1965 tɔn ɖo Xɔgbonu ɖo Benɛɛto mɛ. É kplɔnnu ɖo kplɔnyiji alavɔtɛn Agbomɛ kanɖofi tɔn ɖo ENA bo lɛ yi Picarde tɔn ɖo France. É yi azɔmɛxwe linsinmɛ tɔn kpodo dokɔ tɔn kpan ɖo Xɔgbonutoxomɛ.

## Nu é wlan lɛ
* 1991 : é wlan «Mọ Gbé - le cri de mauvais augure» 
* 1993 : é wlan «Mais que font donc les dieux de la neige?» 
* 1996 : é wlan «L'avocat de Vanessa»

## Nyi e ɖé e é
É nyi ɖuɖejitɔ ɖo agbahwlɛnhwlɛn Bénɛ tɔn é nyi «Concours National des arts et des lettres du Bénin,1988»

Akpaxwé:Jì ɖò xwè 1965 tɔn mɛ
Akpaxwé:Wemawlantɔ lɛ
Moïse Mensah

**Moïse Messan** ɔ, é jǐ i ɖo azan 22ɔ Lidosùn xwe 1934 tɔn ɖo toxo Sassandra tɔn mɛ. E ku ɖo azan 2ɔ liyasun xwè 2019 tɔn mɛ ɖo Flansétò mɛ. Nyikɔ ée nɛɛ hweenu e jíi ɔ wɛ nyi  Moïse Christophe Messan. Benɛɛvi jiji wɛ bo nyi toxoɖɔtɔ.

## Gbɛ tɔn
Moïse Messan, e nyi ganhɔnyitɔ azɔn mɔkpan, bo nyi toxoɖɔtɔ, bo ka lɛ nyi tozɔwatɔ Benɛ tɔn ɖo togudo. Moïse Christophe Messan ɔ e jǐi ɖo azan 22ɔ xwesun ɛnɛ 1934 tɔn ɖo Sassandra, ɖo Kodivwatò, bo wa kplɔn wema ɖo La Haye toxo mɛ bo yi kunuɖewema *Ingénieur agronome* tɔn. E nɛ gudo ɔ e lɛ yi kunuɖewema ɖo akwɛ'zɔ wiwa linu ɖo Paris toxo mɛ.

## Azɔwiwa gbɛ tɔn
E nyi ganhɔnyitɔ gletoxo lɛ na yi nukɔn kpodo nuwadokpɔ tɔn kpan bo ka lɛ nɔ kpe nukun do azɔ waxwe Benɛ to ɔ tɔn gletoxo lɛɛ sin nɔkɔn yiyi wu sin wǒsun xwe 1965 tɔn wayi wǒsun xwe 1966 tɔn. E wa gbɛ azɔ bo ɖiɖo togudo ɖo Togan Christophe Soglo hwenu. E wa huzu afɔsɔɖotetɔ ONU tɔn ɖo titomɛ e nɔ kpe nukun do nuɖuɖu kpodo gle kpo wu e ɖo 1967, bo ɖu gan ɖenu ɖo Afrika (Mɛwigbeji) azɔn atɔn. Mɛsan wa huzu gan bɔ do gan wu nu titomɛ gbɛ ɔ tɔn *Fonds International de Développement Agricol* ɖo 1978. E wa ze alɔ bo na ɖu gan ɖo titomɛ e nɔ kpe nukun do nuɖuɖu kpodo gle kpo wu e ɖo 1987 bo ka j'ayi ɖo Edouard Saouma nukɔn.

Akpaxwé:Toxoɖɔtɔ Benɛɛ tɔn
Mǐ na mlǎ Dada Gezo

É ɖɔ é mì nyi : 

- basaglǎ hɔnlɔn mɔ nɔ dɔn

- Jɛzo nɔ kwǐn nú bɔ mɛ bi na kwin b'ɛ golo

- Aladanu baɖú zǐ. 

Le mì nyi Jɛgbe'xɔsu anyaxlinxan . . . .

Symbole de Guézo roi du Dahomey au mur de la place Goho à Abomey au Bénin.jpg|Gezo
Palais du roi Guezo - Site des Palais royaux d'Abomey 05.jpg|Palais du roi Guezo.
Mɔnɔ

right|thumb

**Mɔnɔ** ɔ tokpɔn ɖe wɛ ɖo afɔgokɔ hweyixɔwaji Benɛɛto tɔn.

## Dogbo tokpɔn ɔ tɔn lɛɛ
Mɔnɔ tokpɔn ɔ, ɖo dogbo xa Togo to ɔ, kpodo Kufo Tokpɔn ɔ e ɖo kpɔ xa ɛ ɖayi e kpo. Tokpɔnla Lokosa we nyi toxo nukunɖeji Tokpɔn nɛ ɔ tɔn.

## Tokpɔnla tɔn lɛ
thumb|'''Tokpɔnla Mɔnɔ tɔn lɛ'''

Tokpɔn Mɔnɔ tɔn ɔ ɖo tokpɔnla ayizɛn yě ɖie:
*Atiémɛ 
*Bopa 
*Komɛ 
*Grand-Popo 
*Xwéɔgbe
*Lokosa 

Akpaxwé:Tokpɔn_Benɛɛ_tɔn_lɛ
Mɔ̌yò

**Mɔ̌yò** ɔ, nǔsúnnǔ ɖe wɛ bɔ̀ e nɔ bló ɖò Benɛɛto mɛ. E nɔ̀ yawǔ ɖù ɖò tofɔ̀ligbé tò ɔ tɔ̀n. Nǔ è mà yì adòjí ǎ lɛ wɛ e nɔ xòkplé dó bló ná: timáti kwínnɔ,gbɔtàkin, ayòmásà, amì kpɛɖé. Ɖàdónú tɔn taji ɔ wɛ nyí takín ɔ ɖó e wɛ nɔ ɖe tɔ́n tɔ̀n tɔ́n ɖò ɖɛ̌ ta.

 Akpaxwé:Nuɖuɖu_Benɛɛ_tɔn_lɛ
Mɛnɔtɛn

**Mɛnɔtɛn** nyi slaatá kpɔnla Kutɔnu tɔn ɖokpo, bo ɖo kpɔnlavi tɛnnɛ 9 gɔ̌ mɛ. Fi e lɛlɛ do Mɛnɔtɛn e ɖie: Kɛndonu , Zogboxwɛ , Nɔxwe sin tɔ ɔ , anyumlimlixotɛn Matie Kereku kpodo ali ɖaxo e gosin kutɔnu bo yi kalavi e. Sinsɛn tɛnmɛ tɛnmɛ wɛ ɖo Mɛnɔtɛn: klisanwun lɛ , malɛnu lɛ kpodo vodunsɛntɔ lɛ kpan . Azɔmɛxwe axɔtɔn atɔn ɖo Mɛnɔtɛn : azɔmɛxwedokɔtɔn *EPP Menontin Sud*  ,  azɔmɛxwedokɔtɔn *EPP Menontin Nord*, azɔmɛxwelinsinmɛtɔn *CEG Le Nokoue*. 

Axi ɖaxo ɖokpo ɖò Mɛnɔtɛn.

## Xixa tɔn

 

## Nyikɔ ɔ́ sin tan kpo tinmɛ tɔn kpo

Akpaxwé:Slaata Benɛɛto tɔn lɛ
Mɛsizɔ ɖo Benɛɛtò mɛ

**Mɛsizɔ ɖo Benɛɛtò mɛ** nyi azɔ kpligidi, azɔ sisi tɔn ɖo Benɛɛtò mɛ. 

## Sisi mɛsi tɔn
Ɖo Benɛɛ ɔ, mesi ɔ nukplɔnmɛtɔ wɛ bo nyi nusisi.

## Akwɛ ée nɔ su yé é
Mɛsi lɛ nɔ ɖu kwɛ na bi ɖe ɖo Benɛɛtò a, nu é jlɛ ɖo tò dévo lɛ wu.

Akpaxwé:Mɛsizɔ
Mɛsɛxwe nu wiwa ɖo Danxomɛ

**Mɛsɛxwe nu wiwa ɖo Danxomɛ** ɔ, nyi walɔ é do nɔ sɔ mɛ ku ɔ sɛxwé na ɖo Danxomɛ hwenɛnu.

## Zan ku
Nu Dada e xɔ to bo yi Alada wa gosin mǐ mɛ ɔ e nɔ ɖɔ *zan ku ɖo hɔnmɛ* 

Alo, e nyi zan e ku e ba ko jɛ agbawungba a ɔ e nɔ ɖɔ : *Avuvɔ bla axɔsuɖu to ɔ* (Dǎ Sojo Kɛhunhɔn, gbonugan hɔnmɛ tɔn e nɔ kpenukun xwetanu wiwa Dada tɔn e wɛ na tinmɛ tɔn.)

Dada e xɔ tò bo ma sɔ wa ɖo mimɛ fi a e nɔ ci ɖɔ zan wiwi ɖe wɛ ku do axɔsuɖuto tɔn bo gbɛ hunhɔn ɖɔhun. Nu wiwa ɖaxo ɖaxo,  xwe ɖuɖu, xwetanuwiwa, kpo ɖebu sɔ na jɛ gan wu co bo nu Dada nu wiwa lɛ bi na fo a. 

Dada nu wiwa nɔ yi sunwaji ayizɛn bɛ nɔ blo ɖo hɔnmɛ mɛɖe kpowun ma yi doe tɔn mɛ. 

Ɖo ahóhǒ Hunmɛ ɔ tɔn ɔ, gbonugan lɛ, axɔvi lɛ kpodo mɛ e nɔ nya xɛ do mɛɖiɖi walɔ ji lɛ e kpan ; bɔ ye bixwǐ na ɖo godě (sunnu lɛ ɖo ganlin mɛ bɔ nyɔnu lɛ na gb'avɔ d'akɔmɛ) afɔ bla d'asa mɛ ɖo tuto gaga we ji.

Akpaxwé:Cyɔnuwiwa
Mɛxo

**Mɛxo** ɔ, nu sisi ɖaxo ɖokpo wɛ nyi ɖo Aflika bɔ le e ɖemɛ ɔ dagba.

## Xixa tɔn

## Mɛ e nɔ́ ylɔ ɖɔ mɛxo

Akpaxwé:Mɛxo
Nassirou Bako Arifari

**Nassirou Bako Arifari**  nyi ɖɛmɛnu ɖo ɖɛmɛnugun tantɔngɔɔ ɖɛmɛnugbasá Benɛɛto tɔn mɛ.

## Toxoɖɔgbɛ tɔn
Toxoɖɔgbɛ Bloc Républicain (BR) tɔn sin asya glɔ wɛ é sɔ mɛɖaxo ɔ ɖɛmɛnu ɖé.

 Akpaxwé:Ɖɛmɛnu Benɛɛto tɔn lɛ
Nata

**Nata** ɔ tokpɔnlavi ɖokpo wɛ é nyi ɖo tokpɔnlavi tɛnwe tokpɔnla Bukunbé tɔn mɛ bo ɖo tokpɔn Atakola tɔn mɛ ɖo Benɛɛto mɛ.

## Gletoxo tɔn lɛɛ
Tokpɔnlavi Nata ɖo taligbe hweyixɔwaji nu Benɛ tò ɔ bo ɖo gletoxo wo-ɖokpo yě ɖie:
* Dipokɔ Fɔntri
* Kukwɛntiegu
* Kudogu
* Kukwa
* Kumagu-b
* Kunanyigu
* Kunakogu
* Kupɔgu
* Kutangu
* Kuwonatugu
* Kuwocigu

## Tovi nabi ě ɖo é
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnlavi  Nata tɔn ɔ ɖo tovi 11239.

Akpaxwé:Tokpɔnlavi_Benɛ_tɔn_lɛ
Nata xwé

thumb|right

**Nata xwé** ɔ, nyi xwé é ɖo taji bɔ gbɛ ɔ bí nɔ ɖu ɖo azǎn ko atɔɔn gɔ ɔ wǒsun lɛ tɔ̀n b'a do flin jijizán Jezu Klisu tɔn. 

## Xwé ɔ ɖuɖu tɔn
E nyi xwé ɖé bɔ kristanwun lɛ nɔ ɖu tawun. É nɔ kplé mɛ lɛ bǐ, yɔkpɔvu lɛ, jɔwunjɔja lɛ kpo mɛxo lɛ kpan.Nu yɔkpɔvu lɛ ɔ, nataxwé nyi xwé ɖaxo ɖokpo, bɔ mɛxo lɛ nɔ na ajɔ tɛnmɛ tɛnmɛ lɛ̀. Mɛ bi nɔ kplé bɔ jɔẅunjɔja lɛ kpo mɛxo lɛ kpo nɔ jawa bo nɔ byɔ fifa nu yèɖè lɛ.

Akpaxwé:Xwè lɛ
Akpaxwé:Igleja katolika xwè lɛ
Mɛɖeesijijɛ

**Mɛɖeesijiɛjjɛ** ɔ nǔ taji wɛ, b'ɛ do nɔ tlɔn mɛkannu bo nyi mɛɖé. É ɖé ɖo ali gégé xo.

## Mɛɖeesijiɛjjɛ tɛnmɛ tɛnmɛ lɛ
Mɛɖeesijiɛjjɛ ɖé ɖo akwɛ lixo, ɖo nulinlin lixo.

## Ɖagbé tɔn lɛ
Enyí a nyǐ hwiɖee ɔ, nukɔnyiyi towe sín kan xo wɛ a ɖe nɛ́, bo lɛ ɖò to towe sín kan xo wɛ̰. Mɛɖeesijijɛ ɖě ka zɛ̀ gbe wú ǎ ɖó gbe wɛ nyí alya.

Akpaxwé:Mɛɖeesijijɛ
N'Dali

**N'Dali** ɔ, tokpɔnla totaligbe-hwetɔnwaji Benɛɛto to tɔn wɛ, bo ka lɛ toxohunnukun. É mɛ wɛ tokpɔn Borgou tɔn ɔ sin nɔtɛn ɖe.

## Tokpɔnlavi tɔn lɛ
Tokpɔnlavi atɔɔn wɛ N'Dali ɖo. Ye wɛ nyi: 
* Bori
* Gbeguru
* N'Dali (tokpọnlavi)
* Wénu
* Siraru

## Tovi tɔn lɛ
Ɖo kɛnsusɔ 2023 hwenu ɔ e xa gbɛtɔ 113604 ɖo N'Dali.

## Hwenuxo
Fi é nyɔnu e do N'Dali tokpɔnla wa ɔ nɔ jɛnukɔn ɔ e nɔ yɔlɔ ɖɔ Nyɔnɛ. Nyɔnu nɛ ɔ nɔ nyi Lafya Yerina Tamu. Axɔsuvi wɛ n'î, bo gosin **Sinnabansusɔn**. Sinnabansusɔn ɔ sin tinmɛ wɛ nyi (fye axɔsu jodo e). Toxo nɛ ɔ mɛ wɛ e gosin hwénu mɛɖaxó tɔn ku bɔ tɔ tɔn blibu kpo ta kpo e. Hwénu é gosín toxo Sinnabansusɔn ɔ mɛ ɔ, toxo ɔ mɛ nu lɛ bi sɔ gbetakɛn bo wa gɔ n'î bo do axɔɖuto goxɔnu afɔtɔn tɔn wa. Ɖo azan atɔn sin axɔsuɖuto yaɖe-yaɖe tɔn gblamɛ ɔ, é nɔ nyikɔ ma ɖo, bɔ toxo ɔ mɛ nu lɛ sɔ gbetakɛn bo ná nà nyikɔ ɖokpo é. Hwénu Awusa lɛ wa axɔsuɖuto yaɖe-yaɖe nɛ ɔ mɛ ɔ, ye vɛdó ɖɔ axɔsuvi Tamu wɛ nyi gan na sin. Mɔ wu wɛ zɔn bɔ ye sunnyí ɖɔ **Daria**. Tinmɛ tɔn wɛ nyi **<<nuhwinhwɛn>>**, ɖo nu ye dɛlɛ ɔ nyɔnu sixu nyi gan ɖo axɔɖuto nu ǎ. E nɛ ɔ wu wɛ Batɔnulɛ gbɔ bo hɛn nyikɔ nɛ ɔ. Yovo Flansé wɛ wa yɔlɔ nyikɔ nɛ ɔ gbɔ bo ɖɔ : N'Dali

Akpaxwé:Tokpɔnla_Benɛ_tɔn_lɛ
Natitingu

**Natitingu** ɔ, toxo ɖaxo ɖokpo wɛ é nyi bo lɛ nyi tokpɔnla ɖokpo nú Benɛɛto ɔ ɖo tokpɔn Atakola tɔn mɛ. Só wɛ lɛ̀ lɛ́ do tokpɔnla é nɛ ɔ.

= Dogbo tokpɔnla ɔ tɔn lɛɛ =
Ɖo taligbe ɔ, Natitingu I ɖo dogbo xa tokpɔnla Tukuntuna tɔn bo ɖo xa Kwanɖé tɔn ɖo afɔligbe hwetɔnwaji bo ɖo xa Kopago (Copargo) tɔn ɖo afɔligbe hweyixɔwaji bo lɛ  ɖo xa Bukunbé tɔn ɖo hweyixɔwaji.

= Tokpɔnlavi tɔn lɛɛ =
Natitingu ɖo gletoxo kpo slaá 65 bɔ yě ma ɖo tokplɔnlavi 9. Yě ɖie:

* Natitingu I
* Natitingu II
* Natitingu III
* Natitingu IV
* Pɛma
* Kwandata
* Cumi-cumi
* Kotopunga
* Kwaba

= Tovi tokpɔnla ɔ tɔn lɛɛ =
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnla Natitingu tɔn ɔ ɖo tovi 103 843: súnnu 50 968, nyɔ́nu 52 875.

]
Akpaxwé:Tokpɔnla Benɛ tɔn lɛ
Natitingu I

**Natitingu I** ɔ tokpɔnlavi ɖokpo wɛ é nyi nu tokpɔnla Natitingu tɔn ɖo tokpɔn Atakola tɔn mɛ ɖo Benɛɛto mɛ.

## Gletoxo tɔn lɛɛ
Tokpɔnlavi é nɛ ɔ ɖo taligbe hweyixɔwaji nu Benɛ tò ɔ, bo ɖo gletoxo ayizɛn yě ɖie:
* Bagli
* Jɛnjile Beli
* Kancagu Tamu 
* Socilantɛnku
* Cilima
* Yɔkɔsi

## Tovi nabi é tokpɔnlavi ɔ ɖo é
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnlavi  Natitingu I tɔn ɔ ɖo tovi 12 309.

Akpaxwé:Tokpɔnlavi_Benɛ_tɔn_lɛ
Natondé Ake

**Natondé Ake** ɔ, nyi ɖɛmɛnu ɖo ɖɛmɛnugun tantɔngɔɔ ɖɛmɛnugbasá Benɛɛto tɔn mɛ.
## Toxoɖɔgbɛ tɔn
Toxoɖɔgbɛ Union Progressiste (UP) tɔn sin asya glɔ wɛ é sɔ'ɛ ɖɛmɛnu ɖé.

## Gbɛ tɔn
Natondé Aké ɔ, é ji i ɖo azǎn 02 gɔ ɔ Zofinkplɔnsun xwè 1970 tɔn mɛ ɖo Kɔvɛ amɔ tokpɔn Sokan mɛ tɔn nù wɛ n'î. É dá asi bo ɖo vǐ atɔn. Natondé Aké ɔ wɛ nyi mɛ é xwè azà do azɔmɛxwé kplɔnyiji alavɔ gbɛtɔ kpaa tɔn ee e nɔ ylɔ ɖɔ "HECM" ɔ kpodo xoɖɔnutose éè e nɔ ylɔ ɖɔ Tonase tɔn kpan nu.Tɔ́ tɔn nɔ nyi Amagninou Aké é ka ko nyi matiintɔ.

## Nukplɔnkplɔn tɔn
Natondé Aké ɔ ɖo kunnuɖewema "Bac C" tɔn ɖo xwè 1988 tɔn mɛ bo lɛ ɖo "Bac G2" tɔn ɖo xwè 1991 tɔn mɛ. É wa dlɛn nukplɔnkplɔn tɔn d'enu ɖo azɔmɛxwé kplɔnyiji alavɔ Agbomɛ Kanɖofi tɔn ɖo nukplɔntɛn "FASEG" tɔn kaka bo wa ɖo kunnuɖewema ě e nɔ ylɔ ɖɔ "DEA" e .

## Tozɔwiwa tɔn
Natonɖé Aké ɔ, nyi toxoɖɔtɔ, gańhɔnyitɔ xóxó bo lɛ nyi ɖɛmɛnu ɖo ɖɛmɛnugbasa. Nunywɛ ě é ɖó ɔ dagba é ká ɖo mɔ có é zin alɔ do akɔn bo ɖɔ é mì ná fun ahwan xa hwesivɔ azɔn. É tɛ wu é ka sɔ gbeta kɛn mɔwunkɔ? Mɛɖaxó Natondé Aké sɔ gbeta kɛn mɔwunkɔ ɖo é mɔ ɖɔ lanmɛ na nɔ ganji ɔ kan mɛ bǐ. È ɖɔ mi na fun ahwan xá hwesivɔ azɔn kaka bɔ cobo nu mi na jɛ xwè 2030 tɔn mɛ ɔ hwesivɔ azɔn na vɔ bǐ gbidigbidi. Ɖo ahwanfunfun nɛ mɛ ɔ "Speak Up Africa" ɖo wuntun i bo do ajɔ̀ ɛ..

## Nyiɖiɖé tɔn

## Dodo tɔn


Akpaxwé:Ɖɛmɛnu_Benɛɛto_tɔn_lɛ
Akpaxwé:Toxoɖɔtɔ Benɛɛ tɔn
Akpaxwé:Jì ɖò xwè 1970 tɔn mɛ
Nicéphore Soglo

**Nicéphore Soglo**  ɔ nùkɔ́ tɔ̀n kpíkpé ɔ wɛ nyí **Nicéphore Dieudonné Soglo** bɔ é nyi Benɛɛtovi súnnu toxoɖɔtɔ ɖokpo. E jì ì ɖò azǎn 29 gɔ́ abɔ̀xwísùn xwè 1934 ɖò Badou, Togoto mɛ. É nyi togan Benɛɛto tɔn ɖo azǎn 4 gɔɔ lidosùn xwe 1991 wayi jɛ azǎn 4 gɔɔ lidosùn xwe 1996 tɔn mɛ.
  
## Gbɛ tɔn sin tan
Eé kplɔ́n wemà ɖò akwɛ́zínkàn linù ɖò kplɔ́njǐalavɔ̀ paris tɔ̀n ɖò yovó flànsé tomɛ kpodó ENA kpó gùdó ɔ, Nicéphore SOGLO lɛkɔ wa Benɛɛ e ɖò Dànxomɛ nyí wɛ hwè nɛ ɔ nù e. 

Ɖò zòfínkplɔ́sùn xwe 1990 ɔ, togán Mathieux Kérékou jló ná ɖónǔ hwinnyà hwinnyà e tíìn ɖò  tòmɛ ɔ nù bò hù acɛ̀ nú sɛ́ndòdó to ɔ tɔ̀n; lòbò ylɔ́ tòkplé ɖàxó ɖòkpó ɖò kútɔ́nù. Xwèjísùn ɔ sín azǎn 12gɔ́ ɖo xwe 1990 gɔ mɛ ɔ,  E ɖe nyǐ ì gǎnhɔ̀nyitɔ́ nùkɔ̀ntɔ̀n ɔ.

## Ɖiɖe tɔn ɖé lɛ

Akpaxwé:Togán Benɛɛto tɔn
Akpaxwé:Gán Benɛɛto tɔn lɛ
Akpaxwé:Jì ɖò xwè 1934 tɔn mɛ
Akpaxwé:Toxoɖɔtɔ_Benɛɛ_tɔn
Noélie Yarigo

**Noélie Yarigo**, nyi Benɛɛvi bo nyi wezunkantɔ nukun ɖ'éji ɖokpo ɖo gbɛ ɔ mɛ.
É nyi mɛ é ɖo nukɔn ɖo Benɛɛto ɔ mɛ nu wezunkinkan nujlɛkpò 600(600m) kpodo nujlɛkpò 1500(1500m) tɔn kpan é. 
Ɖò xwè 2018 tɔn mɛ ɔ, é lɛ huzu flansetovi.

## Tán tɔn
Noélie Yarigo é ji i ɖo azǎn ko atɔ́ɔ́n nukun ɖokpo gɔɔ (26) woosun xwè 1985 tɔn gbe ɖo Natitingu dɔn.Hwɛndo ě ɖo vǐ wǒ é: súnnu atɔ́ɔ́n nyɔnu atɔ́ɔ́n tɔn mɛ wɛ é jɔ́ ɖé bɔ éyɛ nyi mɛ tántɔn gɔɔ. Tɔ́ tɔn Raphaël ɔ yawu ku bɔ nɔ̀ tɔn Idani Thérèse ɔ, wɛ xokan bo kpé nukun yéwu. 

Byaligbè wɛ nyi anɔnugbè tɔn b'ɛ lɛ nɔ do dɛndigbè, waamagbè, yovogbè kpodo fɔngbè kpɛɖe kpo.

Xwè 2000  mɛ wɛ  Noélie  yi kunnuɖéwéma CEP tɔn bɔ xwè 2009 tɔn mɛ wɛ é yi byɔ sɔja é nɔ kpé nukun do jɔ é mɛ miɖé é wu lɛ sin ahwanmɛ lobo yi kàn kaporalu tɔn,  

Ɖo azan ko nukun atɔn gɔ ɔ zosun xwè 2022 tɔn gbe ɔ, ganhɔnyitɔ‎ Oswald Homeky é nɔ kpé nukun do lɔnyiji bo fɔnkan wu ɖo Benɛto ɔ mɛ é, yi jonɔ tɔn ɖo agba tɔn sa ɖo Xɔgbonu.

## Wezunkinkanzɔ tɔn

## Dodo tɔn


## Alɔgɔ nu nɔzo zɔ tɔn
Noélie Yarigo ɔ nɔ wɔnji fi é ahɔnkan tɔn bɛ sin é wú ǎ. Xwéwuxwéwu , ɖo azan nukɔntɔn nuxwasun tɔn lɛ mɛ ɔ,  e nɔ blo hwézunkinkan sín agbahwlɛ́nhwlɛ́n nú ɖyɔvi lɛ ɖo Matéri, toxo é mɛ é jɔ ɖé é.

Akpaxwé:Tovi nukun ɖ'éji Benɛɛto tɔn lɛ
Akpaxwé:Jì ɖò xwè 1985 tɔn mɛ
Nukɔnyiyi

**Nukɔnyiyi** ɔ́ nuɖagbe wɛ; jlo kɛɖɛ ka yi nukɔn a.Nɔvi, a na yi nukɔn hun, kuto kpɛɖe. Enyi a ko vɛ sixu ko tuun fi e a xwe ɔ kpoun hun ,dogan tɔn. Ɖyɔɖyɔ na wa gbɛ towe mɛ
Nyǐkɔ syɛnsyɛn e Axɔ̌sú Ɖɛ́wɛ́nɔ̌ɖè Gbɛhan'zin Jɛ Lɛ E

1- Un nyí Axɔ̌sú *ƉƐ̀WƐ̀NƆ̌ƉÈ* (dèwènondé) : ayihɔnmɛ fínú lɛ ɔ́
ƉƐ̀WƐ̀NƆ̌ƉÈ

2- Un nyí Axɔ̌sù *Ɖɔ̌bàmíkpò* : Ɖɔ̌nyídòhwè tɔ̀ má wlí hwě bi zɛ̌n ɛ,  Ɖɔ̌bàmíkpò bɔ̀ xwé yɛ̀ à fa, gle yɛ̀ a fa. 

3- Un nyí Axɔ̌sú *Wɔ̌ɖɔ́ɖɔ́* : xɛ̀ ɖ'azin magblɔ̌ndò asú ji, así ji. Gbɛ wa ɖenyǐ mí *Xɛ̌sú*, bɔ́ vǐ kpo dɔ́kún kpo wǎ ɖo wɔ̌ɖɔ́ɖɔ́. *Xɛ̌suwɔɖɔɖɔ*

4- Un nyí Axɔ̌sú *Vǐví tɔ́nɖemɛ̀* :  núvɛzo bamɛ̀ bí nyì nyanyǎ a. Gɛ̀dɛ́gbévi Jɛtɔ e wɛ̀ nyí vǐví e tɔnɖemɛ̀ nu Hwégbàjǎ e. 

*Dada Dɛ̀wɛ̀nɔ̌dè, Ɖɔ̌bàmíkpò bɔ̌ xwé yɛ afa*
Nyɔmlí

**Nyɔmli** alo **Jɔngoli** ɔ́, nuɖuɖu Benɛɛ tɔ̀n ɖagbe ɖagbe ɖé wɛ̀. 

## Ɖiɖa tɔn
Bona dó ɖà nuɖuɖu enɛ ɔ, à ɖǒ ná ɖó ayikún vɔ̀vɔ̀ ɔ ɖò taji. Amì vɔ̀vɔ̀, zomi ná nyla ɖebǔ ǎ.
Ee a cyán ayikún towe bo sɔ dó adoji ɔ́,  a na wún gbadé linfin bo na sɔ̀. A na wá lì nuhwɛnkún tɛnmɛtɛnmɛ lɛ kpó atakín kpó ayoma kpó. Nú  enyí ayikún ɔ́ bí ganji ɔ́, a nǎ dó jɛ mɛ lobo jɛ̀ nuhwɛnkún lɛ d'emɛ jí ɖě jɛ̀ ɖě gudo. A na kɔ̀n amì ɔ d'emɛ bɛ na bí lobɔ a na wa kɔ̀n linfín ɔ́ d'emɛ bo dán. Malɔ́n ní hlɛ́n ó ɖó nyɔmli wɛ̀ e ɖɔ̀. 
Adɔ ní bo hún nú wè

Akpaxwé:Nuɖuɖu_Benɛɛ_tɔn_lɛ
Nyɔnuzangbe mimɛ ɔ

thumb|<center>''Jezu klɔ́ afɔ̀ nú ahwanvu tɔn lɛ bo lɛ ɖù nùɖuɖu gudo tɔn xá yee''</center>

**Nyɔnuzangbe mimɛ ɔ**,  nyi nyɔnuzangbe gudo tɔn ě e nɔ mɔ cobo nɔ ɖu Paskwa e. É flin klisáwùn lɛ hwenu e Jezu Klisu do yɛsugbɛnamɛtɔ agbaza tɔ̀n tɔ́n wa ɔ kpodo hwenu è é ɖu nǔ gudo tɔn xa ahwanvu tɔn lɛ ɔ kpan é cobɔ é wa wli.

## Nyikɔ tɔn lɛ

## Sinsɛnnuwiwa katolika tɔn

Akpaxwé:Sinsɛnnuwiwa
Nyɔwlan-nyɔxa

**Nyɔwlan-nyɔxa** ɔ ɖo tají. É ɖé ɖo ali gégé jí. É sihu nyi gbè mɛtɔn alo tò ɖévo lɛ sin xixa kpodo wlanwlan kpo lixo.

## Étɛ wu wɛ nyɔwlan-nyɔxa ɖo gbè mɛtɔn mɛ ɖo taji
A nà bo tun nǔ gbɔ̀n alɔ̀kpa ɗěbu, bonu à ma nyɔ gbè towe xǎ hǔn, à tun nǔ tià. À ná bó ɗo kunnuɗéwema ɗěbu,bonu à má nyɔ gbè towe wlan ǎ ɔ hun, xó kpo ɗò wuwè.

Akpaxwé:Nyɔwlan-nyɔxa
Nyɔ́nuzangbé

**Nyɔ́nuzangbé** nyi azan ɖokpo ɖo azan tɛnwé é ɖo sɛ ɔ mɛ lɛ é mɛ. E nɔ lɛ ylɔɖɔ ɖɔ lamisigbé

## Tɛn tɔn ɖo sɛ ɔ mɛ
Nyɔ́nuzangbe wɛ nyi azán ɛnɛ gɔ é ɖo sɛ ɔ mɛ é.

## Nyɔ̌nuzángbeví nyíkɔ
E ji vi súnnu ɔ e nɔ sunnyi ɖɔ : Kɔwoví. Bo nyɔ̌nu wɛ ɔ e nɔ sunnyi ɖɔ Ayabá
Akpaxwé:Azan lɛ
Nyɛmasɔn

**Nyɛmasɔn** ɔ tokpɔnlavi ɖokpo wɛ é nyi nu tokpɔnla Péhunko tɔn ɖo tokpɔn Atakola tɔn mɛ ɖo Benɛɛto mɛ.

## Gletoxo tɔn lɛɛ
Tokpɔnlavi Nyɛmasɔn tɔn ɔ ɖo taligbe hweyixɔwaji nu Benɛɛto ɔ, bo ɖo gletoxo atɔ́ɔ́n yě ɖie:
* Boniguru
* Dɔ̌
* Nyɛmasɔn
* Sayakru
* Sayakru Gǎ

## Tovi nabi è é ɖo é
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnlavi Nyɛmasɔn tɔn ɔ ɖo tovi 15140.

Akpaxwé:Tokpɔnlavi_Benɛ_tɔn_lɛ
Nùxwasùn

**Nùxwasùn** ɔ wɛ nyí sùn atɔɔn gɔ é ɖò xwé ɔ mɛ é. É wɛ jɛ Lidósùn gudo.

## Tínmɛ̀ tɔ̀n
Nùxwasùn ɔ tínmɛ̀ tɔ̀n wɛ nyí sùn é mɛ é nɔ xwá glé lɛ é.

## Xìxà tɔ̀n
Wékpo:LL-Q33291 (fon)-Mah3110-Nùxwasùn.wav

Akpaxwé:Sun_lɛ
Nùbláblá katolika tɔn

**Nùbláblá katolika** tɔn ɔ, hwenu hwɛxɔsúsú tɔn ɖé wɛ bɔ igleja katolika nɔ sɔ ɖote nu azǎn kànɖe ( 40 ) bonu è na do sɔ nǔ nú Paskwa ě nyi fɔnsinku wa gbɛ Klisu tɔn é. Nublabla enɛ ɔ nɔ bɛsin azangagbe afinyiyi tɔn bo nɔ wa fó ɖo nyɔnuzangbe mimɛ ɔ sin zànzǎn. Bɔ ě e mɔ nɔ blanu aklunɔzangbe à e ɔ, e nyí e na xa azǎn ɔ, nublabla ɔ na blo azǎn 46.

## Yɛ̀su nublablahwenu tɔn lɛ
Nuwiwa nukɔntɔn ě nɔ hunnù sin nublabla ɔ nu ɔ wɛ nyi afinyiyi bo ɖo klisuxwedotɔ lɛ bǐ da wɛ ɖɔ: Mi huzu jijɔ bo ɖinu nú Wɛnɖagbe ɔ. Núbláblá katolika tɔn ɔ hwenu ɖé wɛ bɔ igleja ɖo nǔ atɔn byɔ mi wɛ : hwɛxɔsúsù, yɛhwexixa kpodo numaxa nɔzo kpo. Nǔ atɔn enɛ lɛ ná dalɔ klisuxwedotɔ lɛ ɖo húzuhúzu sin alinu.

## Sinsɛn nuwiwa
Nublabla hwenu ɔ awu kwélésìn nɔ wɛ yɛhwenɔ lɛ nɔ do bo nɔ wa sinsɛn nǔ lɛ na. Mɔ ɖopko ɔ é sɔ́n nɔ ji aleluya.

Akpaxwé:Sinsɛnnuwiwa
Nɛnuwi

**Nɛnuwi** ɔ dɛ̀nú sin nusùnnú ɖokpo wɛ é nyi ɖo Benɛɛtò mɛ bɔ amà tɔn wɛ é nɔ ba bo nɔ ɖa.

= Etɛ lɛ wɛ̀ nɔ́ ɖa nɛnuwi ɔ tawun? =

E ɖo nɛnuwi ɔ ná ɖa wɛ ɔ e na mɔ: 
* amanɛnu
* akanmu abi "bircarbonate"
* afintin abi lanhwinhwɛn
* atakin
* nuhwɛnkun
* jɛ̀
* ami vɔvɔ
* sin

= Nɛ wɛ é nɔ ɖa gbɔn? =
E ɖo na ɖa wɛ ɔ é nɔ wún sin kpɛɖe ɖo adoji. Ě e sin ɔ hwangban e ɔ e nɔ do akanmu abi "bicarbonate" kpɛɖe mɛ e nɛ ɔ gudo ɔ e nɔ klɔ́ amanɛnu ɔ d'emɛ bo nɔ xwe nu do. E na blo nukunxwixwe atɔ́ɔ́n mɔ ɔ e nɔ sɔ nùsúnnu dannu bo xó amanɛnu kaka bɔ e nɔ ci xisixisi. Enɛ gudo ɔ e nɔ do afintin atakin jɛ nuhwɛnkun kpodo ami vɔvɔ kpan mɛ̀ alo asɔn abi agasa kpodo kpanma kpan mɛ̀. 

= Etɛ wɛ e nɔ ɖu na? =
Nɛnuwi ɔ e nɔ ɖu kpo gbade wɔ̌ télibɔ wɔ̌ wɔ̌koli kpodo gǐ kpan

 Akpaxwé:Nuɖuɖu_Benɛɛ_tɔn_lɛ
Octave Cossi Houdegbe

**Octave Cossi Houdegbe** ɔ, nyi ɖɛmɛnu ɖo ɖɛmɛnugun tantɔngɔɔ ɖɛmɛnugbasá Benɛɛto tɔn mɛ.
## Toxoɖɔgbɛ tɔn
Toxoɖɔgbɛ Bloc Républicain (BR) tɔn sin asya glɔ wɛ é sɔ'ɛ ɖɛmɛnu ɖé.
 Akpaxwé:Ɖɛmɛnu_Benɛɛto_tɔn_lɛ
Olympe Bhêly-Quenum

**Olympe Bhêly-Quenum** ɔ, é jǐ ɖo azǎn 20 gɔɔ Zǒsun xwe 1928 tɔn mɛ, ɖo Glexwé bɔ é nyi wemawlantɔ ɖokpo Benɛɛto tɔn.

## Tàngbɛ̀tɔn tɔ̀n
Olympe Bhêly-Quenum, visunnu wɛ é nyi nú nɔ̀ tɔn, ě nyi yɛhwenɔ ɖaxo vodun tɔn é. É nyi atavi ylɔ ví nu Maximilien Quenum-Possy-Berry. Ě e ɖo kunnuɖewema azɔmɛxwe dokɔtɔn ɔ gudo e ɔ, é wa yi yovotomɛ, ɖo xwè 1948 tɔn mɛ.

## Wema e é wlan lɛ

Akpaxwé:Jì ɖò xwè 1928 tɔn mɛ
Akpaxwé:Wemawlantɔ lɛ
Oro nu wiwa

**Oro nu wiwa** nyi voɖun Oro sin nuwiwa lɛ bo na ɖo cyɔn alɔ zungbo lɛ ji. 

## Sisi ɖaxo jɛxa bɔ nyi numɛsɛn sisi

"Oro" nyi bo ka na nyi alɔcyɔn zungbo lɛ kpodo dɔkun e ɖo ye mɛ lɛ bi kpan. E na ɖɔ́ɔ, dɔkun e ɖo zungbo nɛ lɛ mɛ e gbelu bo ka ɖo toxo mǐtɔn Benɛ tɔn lɛ gege mɛ. Mǐ kpɔn tokpɔn la Ketu tɔn mɛ (fye Oro nuwiwa ɖe ɔ) zungbo nyɔɖɛkpɛ b'ɛ kpɔn ma ɖe nukun sin wu alo yi bo lɛ wa kpɔn ma kpe mɛ gege ɖe.  E zɛ sinsɛn kpo hwɛndo vodun Oro tɔn fufɔ kpo wu ɔ, Oro lɛ nyi alyannu taji ɖo nukunkpedo ayi e ji mǐ ɖee sin zinzan wu. Gbɔn mɔɔ, zungbo lɛ nyi lé ɖaxo nu gbɛtɔ. "Zungbo wɔbu wɔbu kpoɖo nukunmɛ wɛ ɖo mɛjizinzin gbɛtɔ lɛ tɔn nukɔn kpodo alɔgɔ Oro sinsɛn tɔn kpan. E nɛ wu wɛ zɔn bɔ wema wlantɔ ɖaxo Félix KUCORO wlan do wema tɔn Kannumɔ mɛ ɖɔ : "Gbɛtɔ ɔ,  gbɔn nu hɛn kija, nu hɛn gble tɔn mɛ ɔ, ɖ'alɔ nu atin tɔn lɛɛ e e nyi flin mɛ nukɔn nukɔn tɔn gleta kɔ yetɔn tɔn e tɔn. Bɔ, ɖi mawu lɛ ɖɔhun ɔ, e nɔ ci ɖɔ huntǐn (fromager) nɛ lɛ nɔ cyɔn alɔ gleta kɔxo ɔ ji".

Oro ɔ ɖo xwesa nyi zungbo nɛ lɛ mɛ ɔ, nɔ nyaxɛ ɖo atin kpo kanlin dɔkun e ɖo ye mɛ lɛ kpan ji. Ɖo Benɛ fyé atin gbigbo atin huhu kpo sisa yetɔn kpo tlɛn asa ɖe ɔ, lozun lɛ kɛɖɛ ɖo fɛnlikpo nu walɔ mɔhun wɛ. Mi ɖisa gbɔn to ɔ mɛ ɔ mi na mɔ ɖɔ fyé lozun lɛ ɖee jɛn mi na mɔ atin e ɖo hu xwe kanweko lɛ. Mɔ ɖokpoɔ, gbehan amasin tɛnmɛ tɛnmɛ lɛ e ɖo bubu wɛ lɛ e zungbo e nɛ lɛ e mɛ ɖe kpaa ma nɔ byɔ a ɖe. Ɖagbe e atin nɛ lɛ kpodo kanlin nɛ lɛ kpan nɔ dali ɔ, e jɛ xa ɖɔ acɛkpikpasɛ afɔ wa dokɔ gan lɛ lintamɛ alɔkpa vo do ayidokun nɛ lɛ ji. Enɛ ɔ wu ɔ, e ɖo na wli yɛyi nu lozun nɛ lɛ gbɔn tutomɛ PCD e e nɔ lɛ ylɔ ɖɔ PDC tɔn lɛ mɛ.

Gbɔn mɔ ɔ,  e jɛ xa ɖɔ mi ni flin sɛn e xixa tɔn nyi 59 e bo ɖo sɛn e ɖɔnu do ayi e ji mǐ e wu e bo ɖɔ : "tutomɛ toxo hunnukun tɔn lɛ tɔn ɖo na yawu do xɛnya do ayi e ji mǐ ɖee tɔn wu". Oro ɔ alyannu xɛnyan ɖo ayidɔkun mǐtɔn lɛ ji tɔn wɛ... Medice AGBEWUNKƆ wɛ wlan ɖo sibigbe azan 6ɔ avuvɔsun 2022 tɔn, bɔ nyɛ wa gɔ so na do fɔngbe mɛ.

Akpaxwé:Oro nu wiwa
Parakou

thumb|'''Nɔtɛn Bio Guera tɔn ɖo Parakou'''
**Parakou** nyi toxo ɖé ɖo Benɛɛto mɛ. É nyi toxo axɔsu Bio Guéra tɔn.

## Tan tɔn Kléwun

## Tovi tɔn lɛ
Ɖo kɛnsisɔ sin nuwiwa é azɔxwe «INSAE» tɔn blo ɖo xwe 2013 tɔn mɛ wayi ɔ, gbɛtɔ 255 478 wɛ sǎ xwé nyi Parakou. Batɔnu, Ɖɛnɖi, Yoruba, Otamari, Yom, Lokpa, fulani kpodo Aja lɛ wɛ ɖo Parakou toxo mɛ. Malɛnu lɛ sinsɛn wɛ nyi sinsɛn nukɔntɔn ɔ ɖo tokpɔnla ɔ mɛ.

## Axɔsu Parakou tɔn lɛ

## Tokpɔnlavi tɔn lɛ
Toxo Parakou tɔn ɖo tokpɔnlavi atɔn (03). Yě ɖie:
*Tokpɔnlavi nukɔntɔn
*Tokpɔnlavi wégɔ
*Tokpɔnlavi atɔngɔ

## Axi Parakou tɔn lɛ
* Parakou xì
* Arzèké xì
* Guéma xì

## Gbɛtɔ nukunɖeji Benɛɛto ɔ tɔn é jɔ ɖo Parakou sin tokpɔnla ɔ mɛ lɛ e
* Hubert Maga (1916-2000), Benɛɛtovi súnnu toxoɖɔtɔ ɖokpo, togan Benɛɛto;
* Mama Chabi (1921-2001), ganhɔnyitɔ Benɛɛto tɔn 
* Mama Arouna (1925-1974), ganhɔnyitɔ Benɛɛto tɔn 
* Marc Aillet (1957-), évêque français.
* Nouhoum Kobéna (1985-), footballeur.
* Achille Rouga (1987-), footballeur.
* Chikoto Mohamed (1989-), footballeur.
* Rachidi Gbadamassi (1969) ɖɛmɛnugbasá Benɛɛto ɔ tɔn (2003
* Steve Mounié (1994-), footballeur.
* Abdel Fadel Suanon (1995-), footballeur

## Dodo tɔn
Akpaxwé:Toxo Benɛɛto tɔn lɛ
Akpaxwé:Tokpɔnla_Benɛɛ_tɔn_lɛ
Paskwa

thumb|<center>Fɔnsinkuwagbɛ Jezu Klisu tɔn</center>

**Paskwa** ɔ, xwe taji ɖé wɛ bɔ sinsɛn ěe nɔ ylɔ Jezu Klisu sin nyikɔ lɛ zingbedeji sin xoxohwenu. Xwe enɛ ɔ nɔ flin fɔnsinkuwagbɛ Jezu Klisu tɔn azǎn atɔngɔɔ kú tɔ̀n tɔ́n gudo.

Paskwa xwè klisáwùn lɛ tɔn jɔ́sin Paskwa jufu lɛ tɔn mɛ. Nú jufu lɛ ɔ é nɔ flin tintɔn sin Ejipu togun Eble tɔ̀n tɔ́n ɔ yě. Nú klisáwùn ě e tuun ɖɔ Jezu ɔ nyi mɛsia ɔ, Paskwa ɔ nɔ flin fɔnsinkuwagbɛ Jezu tɔn yě.

## Tinmɛ ṭɛ é ka ɖo, nɛ é ka jɔ́ gbɔn
Paskwa ɔ, nu klisáwùn  lɛ ɔ , tinmɛ tɔn wɛ nyi yajiji , ku kpodo fɔnsinku  Jezu klisu tɔn kpo. Paskwa Klisáwùn lɛ tɔn jɔ sin paskwa jufu lɛ tɔn mɛ.

## Sinsɛn klisáwùn lɛ tɔn

## Ɖudu tɔn ɖo sinsɛn mɛ

Akpaxwé:Igleja katolika xwè lɛ
Patrice Talon

**Patrice Talon**, jɔ ɖo azǎn nukɔn tɔn é ɖo núxwasún xwè 1958 tɔn mɛ ɖo Glexwé.

Ɖo xwè 2015 tɔn mɛ ɔ, Xójláwémá Forbes lín ɖo tɛn w'atɔngɔ ɖo gbɛtɔ dɔkunnɔ mɛwigbéjí tɔn lɛ mɛ. Bɔ ɖɔkun tɔn, é xá do amɛlikakwɛ mɛ ɔ, ka yí líví afɔwe mɔ́.

Ée blo togán sɔsɔ ɖo xwè 2016 tɔn mɛ ɔ, mɛdaxo Patrice Talon jɛ nukɔn nú mɛdaxo Lionel Zinsou bo huzu togán Benɛɛto tɔn. 

Azǎn ayizɛn gɔ ɔ é ɖo liɖosún xwè 2016 tɔn mɛ wɛ, é do é togán Benɛɛto tɔn.

## Gbɛ Patrice Talon tɔn sín tan
Ayǐhǔnzɔwatɔ wɛ tɔ nyí bo nyí Glehwévi jíjí lobɔ nɔ́ tɔn ka jɔ ɖo Guedegbe agbomɛ tɔn lɛ kukan mɛ. Xɔgbonu wɛ así tɔn Claudine Gbènagnon ɔ jɔ ɖé.
Patrice Talon ɖo ví wé, Lionel kpodo Karen kpo.

Jɔmɛhǔnkuntɔ wɛ Patrice Talon jlo ná nyí ɖo gbɛtɔn mɛ dayí cobo má wá ɖín nu akpaxwé wégɔ ɔ tɛnkpɔn ɔ tɔn. Sinigato mɛ wɛ yí tɛnkpɔn baki tɔn ɖé lobo yí kplɔnyíjíalavɔtɛn ɖo ɖɔn.

Flansétomɛ wɛ, é yí sa xwé ɖo lobo jɛ ajɔ wá jí. Xwe 1985 tɔn mɛ wɛ, mɛdaxo Patrice talon hun SDI, azɔxwé é sá jihwánjɛ nú avɔkanfún kpɔ tɔ lɛ é.

## Azɔxwe ée ɖo lɛ é
Azɔxwé tɛnmɛ tɛnmɛ gégé wɛ Patrice Talon ɖó ɖo benɛnto mɛ. É ná xá:

## Tagbá é ɖo Patrice Talon kpodo Yayi Boni kpo tɛntin é

## Ɖiɖé tɔn ɖé lɛ

Mark Green and Patrice Talon at USAID HQ (4).jpg
The Prime Minister, Shri Narendra Modi meeting the President of Benin, Mr. Patrice Talon, on the sidelines of the 52nd African Development Bank Annual meeting, in Gandhinagar, Gujarat on May 23, 2017.jpg
Secretary Pompeo Meets with Benin President Talon (49455289102).jpg


## Dodo tɔn
Akpaxwé:Togán Benɛɛto tɔn
Akpaxwé:Gán_Benɛɛto_tɔn_lɛ
Akpaxwé:Toxoɖɔtɔ Benɛɛ tɔn
Akpaxwé:Jì ɖò xwè 1958 tɔn mɛ
Paul Fabo

thumb|right|Mɛɖaxo Paul Fabo
**Paul Fabo** ɔ, xojlazɔwatɔ, togudo-zɔ-wu-kpe-nukun-wutɔ Benɛ tɔn wɛ, b'ɛ jii ɖo Xɔgbonu b'ɛ ku ɖo Kutɔnu.

## Gbɛ tɔn
Paul Fabo ɔ, e ji i ɖo azǎn atɔɔn (5) gɔ xwè 1906 tɔn mɛ ɖò Xɔgbonu bɔ e kú ɖò azǎn tɛnwe (7) gɔ xwè 1973 ɖo xwe tɔn 67ɔ mɛ ɖo Kutɔnu. Gungbe do tɔ wɛ, bɔ Paul Hazunmɛ kpo yɛhwenɔ Francis Aupiais kpo wɛ hɛn ɛ b'ɛ sù ɖo Xɔgbonu. 

Ɖo xwé 1924 tɔn mɛ ɔ, é wazɔ ɖo nusatɛn SEDEC ɖo Léopoldville è nyi Kincasa ɖo 1966. É nɔ dɔn nu xwe mɔkpan bo wa mɔ wema bo na yi nunywɛ do nunywɛ ji ɖo Louvain ɖo Belgique. E é fo ɔ é yi kunuɖewema licence tɔn. É wa yii do yovo flansé s'ahwanmɛ ɖo ahwan wegɔ é bla gbɛ ɔ bi e hwe. Ɖo 1940 ɔ, e yi fun ahwan ɖo Dunkerque bo wa gosin ahwan mɛ. E nɛ gudo ɔ é wayi Bruxelles ɖo ahwan ɖevo funfun mɛ. 

Ɖo xwe 1949 tɔn mɛ ɔ, e hun xojlawema *L'Afrique et le Monde* e e nyi alɔgɔ tawun nu Patrice Lumumba. E lɛ ɖe wema ɖelɛ tɔn. Paul Fabo ɔ, wɛ wlan manahɛnvlɛvlɛ e e nɔ ylɔ ɖɔ *Ombrages* ɖo 1948... mɛɖaɖxo Guy Osito Midiohwan ɖɔxo dewu. Ee Danxomɛ to ɔ jɛ éɖee si gudo ɔ, azɔ ylɔ ɛ b'ɛ wa yi gǎn bo na kpe nukun do *Affaires à la légation* Danxomɛ tɔn wu ɖo Léopoldville ɖo 1961 wayi 1963, bo huzu afɔsɔɖotetɔtɛn Danxomɛ to ɔ tɔn ɖo azǎn 3 nuxwasùn xwè 1963. Mɔ jɛn e lɛ w'azɔ tɛnmɛ tɛnmɛ ɖo tɛnmɛ tɛnmɛ e nɛ. É wa yi gbɔjɛ ɖo xwè 1973 bo wa kú ɖo Kutɔnu.

## Azɔ̌ e é wa e
Xojlazɔwatɔ wɛ, bo lɛ wlán wema bo ka nyí afɔsɔɖotetɔ  tɔn kpɔn ɖo Zaïre Kɔngo tomɛ.

Akpaxwé:Xojlazɔwàtɔ
Paulin Joachim

**Paulin Joachim** ě e ji ɖo azǎn 20 gɔɔ zosun xwe 1931 tɔn mɛ ɖo Kutɔnu bɔ é wa ku ɖo azǎn 24 gɔɔ abɔxwisun xwe 2012 tɔn mɛ ɖo "Paris 2" ɔ, nyi wemawlantɔ, xolomilomiɖɔtɔ, xojlawematɔ Benɛ tɔn ɖokpo. Acɔɖuɖo xóɖuɖɔ tɔn, nǔsusɔ tɔn kpodo lě e nɔ ɖɔ xó xa gbɛtɔ klogan gbɛ ɔ tɔn lɛ kpan ɔ zɔn bɔ Paulin Joachim nyi gbɛtɔ nukun ɖeji ɖo xojlajla mɛ ɖo mɛwigbeji.

## Tangbɛtɔn tɔn

## Wema ě e wlan lɛ
Mɛɖaxo ɔ wlan xolomilomi gégé. E na xa:

* *Un nègre raconte*, b'ɛ wlan ɖo xwé 1954 tɔn mɛ
* *Anti-Grâce*, b'ɛ wlan ɖo xwé 1967 tɔn mɛ
* *Oraison pour une re-naissance*,  b'ɛ wlan ɖo xwé 1984 tɔn mɛ;
* *Éclairs d'ébène et de diamant*, b'ɛ wlan ɖo xwé 2002 tɔn mɛ

## Ajɔ é ɖo é lɛ é
Ajɔ *W. E. B. Du Bois* wɛ é ɖo mɛɖaxo ɔ.

## Dodo tɔn


Akpaxwé:Wemawlantɔ lɛ
Pierre Bertrand Bouche

**Pierre Bertrand Bouche** ɔ yovo flanse dobanúnùtɔ, mɛsɛdo wɛnɖagbe jlatɔ wɛ é nyi.

## Tàngbɛtɔn tɔ̀n
Pierre Bertrand ɔ e kplɔn wema tɔn ɖo yɛhwenɔzɔkplɔntɛn kpɛvi Poligran tɔn kpodo ɖaxo ě ɖo Toulouse tɔn é kpan. É sɔ ɛ yɛhwenɔ ɖo azǎn 10 gɔɔ Lyasùn xwe 1865 ɖo agungbɛ yɛhwenɔ lɛ tɔn ě e nɔ ylɔ ɖɔ SMA tɔn ɔ mɛ bɔ é sɛ̌do wɛnɖagbe ɔ jla gbe ɖo mɛwigbeji ɖo alǔnsùn xwe 1866 tɔn mɛ. É nɔ Xɔgbonu kaka wayi Lidósun xwe 1868 tɔn mɛ.

Akpaxwé:Dobanúnùtɔ
Pira (Benɛ)

**Pira** ɔ nyi tokpɔnlavi ɖokpo nú tokpɔnla  Bantɛ tɔn bo ɖo tokpɔn Sokan tɔn mɛ ɖo Benɛ to mɛ.

## Gletoxo tɔn lɛ
Lugba ɔ ɖo Benɛ to ɔ tɛntin bo ɖo glexo 3 yě ɖie:

- Pira Ajigo

- Pira Iɖi-Ogu

- Okuta-Ose

## Tovi tɔn lɛ
Ɖo kɛn ě e azɔxwé INSAE tɔn sɔ́ ɖo xwè 2013 tɔn mɛ wayi é ɔ tokpɔnlavi Pira tɔn ɔ ɖo tovi 14785.

Akpaxwé:Tokpɔnlavi_Benɛ_tɔn_lɛ
Plateau

right|thumb

**Plato** ɔ, topkɔn Benɛɛto tɔn wɛ bo ɖo tofɔligbé to ɔ tɔn. 

## Dogbo tɔn lɛ
Plato tokpɔn ɖo dogbo kpoɖo Awɔnlin tò kpó bo ka lɛ kpé dogbo kpoɖo Wemɛ tokpɔn kpan.

## Tokpɔnla tɔn lɛɛ
Tokpɔn plato tɔn ɔ ɖó tokpɔnla atɔɔn:

* Adja-wɛrɛ 
* Ifangni 
* Ketu ̀
* Pobɛ̌
* **[[Sakété]]**

## Nunanukun é ɖo Plato topkɔn mɛ lɛ é
Nunanukun ě ɖo plato tokpɔn mɛ lɛ é gégé. 

File:Le musée Akaba idena.jpg|Akaba jɔnu tɛnmɛ
File:Guelede.jpg|Gɛlɛɖɛ


Akpaxwé:Tokpɔn_Benɛɛ_tɔn_lɛ
Ponce Zannou

**Ponce Zannou** ɔ nyikɔ tɔn ɖesu ɔ wɛ nyi **Ponce Enanyɔ Kokou Zannou**. Taglomɛ kpɔn do ɖenu tɔn tɔ Benɛɛ tɔn ɖokpo wɛ, b'ɛ ji ɖo azan 31ɔ kɔnyasun xwe 1974 tɔn ɖo Benɛ̌. 

E nɔ sɔ sɛ̌n do wun yɛ kɔnnyi dowu, avɔji, atɛji. E ɖe nyǐ ɖo Benɛ *Golden Awards* b'ɛ yi wɔlɔ kan do kɔ. 

Ponce Zannou ɔ nyi mɛɖe bo yawu byɔ taglomɛ kpɔn do ɖenu tɔn liji gbɔn nukplɔntɛn gege, fi é e do taglomɛ kpɔn do ɖenu tɔn walɔ tɔ̀n tɔ̌n do avɔji e. 
Blewun ɔ, e lɛ huzu ada nu nuwalɔ nɛ ɔ gbɔn nu e ko gble lɛ e cyan cyan do ɖe nu tɔn na. 

## Nyiɖemɛ

E ɖenyi gegěe : ajɔ sɛ̌n sɔ do ɖenu tɔ́n tɔ̌n ɖo Benɛ̌ Golden Awards ɖo 1999 kpodo 2000 kpan ; wɔlɔkan do kɔ ɖo agbahwlɛnhwlɛn sɛ̌n sɔ do ɖenu tɔ́n tɔ̌n ɛnɛgɔ *Francophonie* tɔn ɖo 2001 ɖo Toxo Ottawa-Hull tɔn mɛ ɖo Canada.

Akpaxwé:Taglomɛ kpɔn bo ɖe nu tɔn tɔ lɛ
Péhunko

**Péhunko** alo *Ouassa- Péhunco* ɔ toxo ɖokpo wɛ é nyi bo lɛ nyí tokpɔnla ɖokpo nú Benɛɛto ɔ ɖo taligbe hweyixɔwaji. É ɖo tokpɔn Atakola tɔn mɛ.

## Tán kleun
Péhunko, tinmɛ tɔn wɛ nyi *Awiyan wiwi* b'ɛ nyi nusinsɛn é gbéyantɔ lɛ nɔ sǎ avɔ ɖé. Vɔsisá bo na do byɔ jǐ, lanmɛ ɖagbé kpoɖo kungbigba kpo.

## Dogbo tokpɔnla ɔ  tɔn
Péhunko ɔ ɖo ɖogbo xá Limitée Kéru, Jugu, Sinenɖé kpoɖo Kuandé kpo.

## Tokpɔnlavi tɔn lɛɛ
Tokpɔnla é nɛ ɔ ɖó tokpɔnlavi atɔn yě ɖie:
* Péhunko (tokpɔnlavi)
* Nyɛmasɔn
* Tɔbré

É ɖo gletoxo kpo slaá kpo koatɔɔn nukun ɖokpo.

## Tovi tokpɔnla ɔ tɔn lɛɛ
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnla Péhunko tɔn ɔ ɖo tovi 78217.

Akpaxwé:Tokpɔnla_Benɛ_tɔn_lɛ
Pɛma

**Pɛma** ɔ tokpɔnlavi ɖokpo wɛ é nyi nu tokpɔnla Natitingu tɔn ɖo tokpɔn Atakola tɔn mɛ ɖo Benɛɛto mɛ.

## Gletoxo tɔn lɛ
Tokpɔnlavi é nɛ ɔ ɖo taligbe hweyixɔwaji nu Benɛɛto ɔ, bo ɖo gletoxo tɛnnɛ yě ɖie:
* Koka
* Kwatena
* Kubigu
* Pɛma
* Kupɛko
* Kusigu
* Panpan
* Sinɛsi
* Tinyapeti

## Tovi nabi è é ɖo é
Ɖo kɛn ěe axɔxwe INSAE sɔ ɖo xwè 2013 tɔn mɛ wayi e ɔ, tokpɔnlavi  Pɛma tɔn ɔ ɖo tovi 15323.

Akpaxwé:Tokpɔnlavi_Benɛ_tɔn_lɛ
Rabby Slo

**Rabby Slo** ɔ, hàn kpà bò jìtɔ́ ɖòkpo wɛ é nyí ɖò Benɛɛ tò mɛ.

## Gbɛ̀ tɔ̀n
Rabby Slo ɔ, nukɔ tɔn ɖesú ɔ nɔ nyí Wilfrid Hounwanou. È jì ì ɖò avùvɔsùn ɔ sín àzǎn 21gɔ gbe ɖò xwè 1987 ɖò 
Glexwé.Vǐ enɛ gɔ́ wɛ é nyí ɖò vǐ wǒ e tɔ́ tɔ̀n jì lɛ mɛ.
Tɔ́ tɔ̀n ɔ́, wɔ̌xúxú ɖàtɔ́ wɛ̀ bó nɔ̀ nyí Peter Hounwanou. Nɔ̀ tɔ̀n nɔ nɔ̀ xwégbè bó nɔ̀ kpénùkún xwègbezɔ́ lɛ wu;nùkɔ́ tɔ̀n nɔ̀ nyí Blandine Zomahoun.

## Hàn é ji lɛ é
Mɛɖaxo Rabby Slo ɔ ji han gégé. E na xa:
* Enagnɔn
* Djɔgbe
* Mawu–Mawu
* Sɛhwɛ
* *Where I from*, Fi é un go sin

Akpaxwé:Hànkpatɔ
Akpaxwé:Hànsinɔ
Rachidi Gbadamassi

**Rachidi Gbadamassi** ɔ, nyi ɖɛmɛnu ɖo ɖɛmɛnugun tantɔngɔɔ ɖɛmɛnugbasá Benɛɛto tɔn mɛ.
## Toxoɖɔgbɛ tɔn
Toxoɖɔgbɛ Bloc Républicain (BR) tɔn sin asya glɔ wɛ é sɔ'ɛ ɖɛmɛnu ɖé.
 Akpaxwé:Ɖɛmɛnu_Benɛɛto_tɔn_lɛ
Rafiatou Karimou

**Rafiatou Karimou** ɔ nyɔ̌nu toxoɖɔtɔ́-tozɔ́watɔ́ Benɛɛ tɔn wɛ b'ɛ ji ì ɖo Sakété kanmɛ ɖò afɔgokɔ-hwetɔnwaji Benɛɛ tɔn.

## Gbɛ tɔn
Rafiatou Karimou ɔ, é ji i ɖò azǎn 2 gɔɔ nuxwasùn xwè 1946 ɖo Sakété ɖo Tokpɔn Plato tɔn ɔ mɛ ɖo hweenu Sakété nyí toxo bo kpoɖo Danxomɛ lɔmɛ é. É bɛ tozɔ wiwa ɖo kplekple gbɛ azɔmɛvi lɛ tɔn é nyi  *UGEED* mɛ sin dyɔvǐ tɔn mɛ ɖokpo cobo wa byɔ toxoɖuɖɔ mɛ. Ɖo 1975 ɔ, é wɛ nyi nyɔnu nukɔn-nukɔn tɔn é e ɖe nyi ɖo acɛkpikpa kanɖo mɛ ɖo Benɛ e. Ɖo 1989 é wa nyi  ganhɔnyitɔ́ nyɔnu nukɔn-nukɔn tɔn ɖo Bénɛ to mɛ. Togan Mathieu Kérékou sɔ ɛ b'ɛ nyi ganhɔnyitɔ Lanmɛ-na-nɔ-ganji tɔn. É nɔ azinkpo nɛ ɔ ji kaka yi jɛ 1990. É lɛ wa nyi ganhɔnyitɔ nukplɔnmɛ ɖo dokɔ kpo linsinmɛ kpo tɔn. É wa ku ɖo azan ɛnɛ (4) alunsun xwe 2018 tɔn ɖo xwe tɔn kanɖe gban nukun ɖokpo gɔ ɔ mɛ ɖo Paris ɖo azɔn gaga ɖe mɛ.

Akpaxwé:Toxoɖɔtɔ Benɛɛ tɔn
Akpaxwé:Ganhɔnyitɔ Benɛɛ tɔn lɛ
Akpaxwé:Jì ɖò xwè 1946 tɔn mɛ
Rashidah Ismaili

*

**Rashidah Ismaili** ɔ,  xolomilomi ɖɔtɔ wɛ n'î bo ka lɛ nyi nuwlantɔ Aflika kpo Amelika gbeji tɔn kpan.

## Gbɛ tɔn
E ji i ɖo Kutɔnu ɖo 1941. E nɔ nyi Rashidah Ismaili Abubakr bo nyi Bénɛvi. Ehɔnmɛ din ɔ Harlem ɖo New York sin toxo mɛ wɛ ɖe,  ɖo xwe 1950 tɔn lɛ mɛ ɔ wɛ é ko yi ci dɔn. Ɖo xwe 1960 tɔn lɛ mɛ ɔ, Ismaili nyi gbɛvi gbɛta «Black Arts Movement» ɖo New York. É nɔ ɖɔxo do yɛwunkɔnnyi atɛ ji wu bo lɛ kplɔn mɛ nu xwe gban jɛji.

## Dɔnkpɛmɛ nunɔ tɔn kpodo nunywɛ yiyi tɔn kpan
Rashidah Ismaili ɔ, nɔ tɔn ɔ Danxomɛvi jiji wɛ bɔ tɔ tɔn ka nyi Kano nu ɖ'Awɔnlin. É nyi azɔmɛxwe e e nɔ kplɔn *koran* xixa ɖee bɔ daagbo tɔn ɖo e, bo ka lɛ yi azɔmɛxwe katolika tɔn. Hwenu e nɔ tɔn ku gudo ɔ, e sɛɛ do yovo Flanse to mɛ. É nɔ dɔn nu xwe ayizɛn (6). Ee e ɖo xwe afɔtɔn (15) é ɔ e da awɔnlin nu ɖokpo. Awɔnlin nu nɛ ɔ New York wɛ é ɖo wema kplɔn ɖe wɛ bɔ Rashidah Ismaili gbɔ bo yi dɔn ɖo 1956 wayi 1957. É ko lɛn ɖɔ mi na nyi hansinɔ ɖaxo bo yi kplɔn hanjijizɔ ɖo *New York College of Musik* bo yi kunnuɖewema *licence* tɔn. É lɛ kplɔn nu ɖevo ɖevo lɛ bo yi kunnuɖewema *Master* tɔn ɖo *nunɔmɛ gbɛtɔn ɖo togunmɛ sin akpaxwe ɖo* New School for Social Research *bo lɛ ɖo kunnuɖewema* Doctorat *tɔn ɖo* Université d'État de New York. É wa gbɛ asu bo nɔ e ɖoɖo kpodo vi sunnu tɔn kpo kaka bo kplɔn nu yi fo.

Akpaxwé:Xo-lomi-lomi-ɖɔtɔ Akpaxwé:Wemawlantɔ lɛ
Reckya Madougou

**Reckya Madougou** ɔ nyi nyɔnu toxoɖɔtɔ ɖokpo ɖo Benɛɛto mɛ. É nyi gǎn hwɛnyitɔ ɖo acɛkpikpa togan Boni Yayi tɔn mɛ.

## Azɔ tɔn
Najinɔ Reckya Madougou ɔ jɔ ɖo azan 30 gɔ ɔ lidosun xwe 1974 ɖo Benɛɛto mɛ. Nyɔnu toxoɖɔtɔ wɛ nii b'ɛ lɛ nyi gănhɔnyitɔ xoxo ee nɔ kpé nukun do hwɛxowu e ɖo acɛkpikpa togan Thomas Boni Yayi tɔn mɛ é. É lɛ nyi hɔnyitɔ e nɔ kpe nukun do akwɛ winniwinni xo wu e azɔwiwa jɔwunjɔja lɛ tɔn kpodo nyɔnu lɛ kpo acɛ gbɛtɔ ɖo e bo lɛ nyi gbeyiɖɔ acɛkpikpa ɔ tɔn.

Akpaxwé:Jì ɖò xwè 1974 tɔn mɛ
Richard Dogbeh

**Richard Dogbeh** ɔ, wemawlantɔ Benɛɛto tɔn wɛ, b'ɛ jii ɖò Kutɔnu b'ɛ lɛ ku ɖo Kutɔnu ɖo xwe tɔn 70ɔ mɛ.

## Jiji tɔn kpo ku tɔn kpo
Richard Dogbeh ɔ, e ji i ɖo azǎn 31ɔ woosun xwe 1932 tɔn ɖo Kutɔnu, b'ɛ ku ɖo azǎn 23ɔ abɔxwisùn xwe 2003 tɔn ɖo tòxo e mɛ e ji i ɖe e ɖo xwe tɔn 70ɔ mɛ. Tò we wɛ na wema ɖɔ emi tunn i. Togoto ɔ kpodo Bénɛɛ to ɔ kpan.

## Nu e é nɔ wa e
Xɔ̀ lomi-lomi ɖɔtɔ wɛ é nyí, bo nɔ lɛ wlán nu. É wa nukplɔmɛtɔ'zɔ.

## Gbɛ tɔn
Xweɖanu wɛ é nyi bo yi wemaxɔmɛ ɖò azɔmɛxwe katolika Yɛhwe Michel tɔn ɖo Kutɔnu. E nɛ gudo ɔ é yi kplɔ́n nu ɖo kplɔnyiji-alavɔ ɖo mɛwi gbeji kpo Yovo gbeji kpan bo yi kunnuɖewema Licence tɔn ɖo «psychologie» mɛ. Gbɔn gbɛta «UNESCO» tɔn gblamɛ é ɖonu ɖo kple ɖaxo ɖaxo gégé mɛ ɖo gbɛ ɔ mɛ. Gbɔn gbɛta ɖokpo nɛ ɔ gblamɛ ɔ é mɔ alɔgɔ bo lɛ yi nunywɛ do nunywɛ ji ɖo nukplɔnmɛ walɔ linu ɖo Paris kpo Nairobi kpo, kpodo Kampala kpan. É lɛkɔ wa Xɔgbonu ɖo 1963 bo blo hwenu klewun ɖe ɖo «Institut Pédagogique National (IPN)»  bo wa nyi gan bɔ do ganhɔnyitɔ é nɔ kpe nukun do wema kplɔnkplɔn kpo nunywɛ dodo lɛ kpan nu e tɔn kaka yi jɛ 1966 bo lɛ lɛkɔ yi IPN.

## Nu e é wlan lɛ e
* 1960 : é wlan nu do xojlawema «L'Aube nouvelle» e nyi Danxomɛ to ɔ tɔn e mɛ. É nɔ kpɔ xa Olympe Bhêly-Kenɔmu kpo Paulin Joachim kpo bo ɖɔ xo do Danxomɛ to ɔ sín nu wlan-wlan lɛ wu. É ɖo mɛ nukɔn-nukɔn tɔn é ɖe nu wlan do to mɛ yiyi ji lɛ e mɛ gbɔn wema tɔn «Voyage au pays de Lénine». 
* 1964 : é wlan xolomi-lomi «Rives mortelles 
* 1965 : é wlan xolomi-lomi «Les eaux du Mono» 
* 1969 : é wlan xolomi-lomi «Cap Liberté» bo lɛ wlan  «Voyage au pays de Lénine.

Akpaxwé:Wemawlantɔ lɛ
Akpaxwé:Jì ɖò xwè 1932 tɔn mɛ
Akpaxwé:Kú ɖò xwè 2003 tɔn mɛ